Η ΕΘΝΙΚΗ ΕΦΗΒΩΝ ΑΝΤΙΜΕΤΩΠΙΖΕΙ ΣΗΜΕΡΑ ΤΗ ΛΙΘΟΥΑΝΙΑ ΓΙΑ ΤΗΝ ΠΡΟΚΡΙΣΗ\nΈτοιμοι, με πίστη στις δυνατότητές τους, συγκεντρωμένοι και προσγειωμένοι, αλλά και φιλόδοξοι οι παίκτες της Εθνικής Εφήβων προετοιμάζονται για την σημερινή αναμέτρηση με τη Λιθουανία, που οδηγεί στον τελικό του Ευρωπαϊκού Πρωταθλήματος που διεξάγεται στη Μαδρίτη.\nΗ χθεσινή μέρα ήταν μια καλή ευκαιρία για ανασυγκρότηση, με το Νίκο Κεραμέα, τον ομοσπονδιακό προπονητή, να δηλώνει: “Θέλουμε να πιστεύουμε πως θα είμαστε έτοιμοι και ότι θα καταφέρουμε να δείξουμε και σε αυτόν τον αγώνα το καλό μας πρόσωπο”.\nΟ Χάρης Γιαννόπουλος είναι από τους παίκτες που συμβάλλουν τα μέγιστα στην πορεία της Εθνικής Εφήβων στην Ισπανία. Η πρώτη ερώτηση δεν τον αιφνιδιάζει πάντως: “Ναι… Πιστεύω, πιστεύουμε όλοι, ότι μπορούμε να φτάσουμε στον τελικό. Ότι μπορούμε να είμαστε παρόντες”. Και αποκαλύπτει το μυστικό του έξι στα έξι που έχει η Εθνική μέχρι τώρα στη διοργάνωση: “Οι μπασκετικές ικανότητες σίγουρα βοηθούν, αλλά όλες οι ομάδες είναι ικανές. Πολύ περισσότερο αυτό που μας έχει βοηθήσει μέχρι τώρα είναι το πάθος και η χημεία που έχουμε ως ομάδα. Είμαστε “δεμένοι” στο γήπεδο, αλλά και έξω από αυτό. Το πολύ καλό κλίμα που υπάρχει έχει βοηθήσει στον μεγαλύτερο βαθμό. Κάνουμε απίστευτη παρέα και… χαβαλέ έξω από το γήπεδο και είναι ότι καλύτερο”.\nΑπέναντι στη Λιθουανία πάντως θα χρειαστούν και η ψυχή, αλλά και καλή απόδοση όπως τονίζει: “Είναι πολύ καλή ομάδα η Λιθουανία. Παίζει γρήγορο μπάσκετ, απλό παιχνίδι… Ένα σπλιτ, μια πάσα έξω και ένα σουτ που δύσκολα το χάνουν. Το κλειδί θα είναι η καλή προσωπική άμυνα για να μην δώσουμε το χώρο να κινηθούν εύκολα, να σουτάρουν εύκολα. Και πιστεύω ότι αν τα καταφέρουμε θα μπορέσουμε να πανηγυρίσουμε και την πρόκριση στον τελικό”.\nΟ Κώστας Σλούκας από τους παίκτες “κλειδιά” στην αναμέτρηση με τη Γαλλία, μια αναμέτρηση που ουσιαστικά σφράγισε το εισιτήριο για τους ημιτελικούς, αρνείται να σταθεί στην καθοριστική του προσωπική συμβολή στα τελευταία λεπτά κυρίως της αναμέτρησης με τους “τρικολόρ”: “Οποιοσδήποτε άλλος να ήταν στη θέση μου το ίδιο θα έκανε. Δεν έχει σημασία ποιος κάνει τι, αλλά τι κάνουμε ως ομάδα”.\nΤο μυστικό της επιτυχημένης πορείας της ομάδας; “Δεν υπάρχει κανένα… περίεργο μυστικό. Υπάρχει σωστή οργάνωση, ηρεμία και πάνω από όλα οικογενειακό κλίμα που βοηθά πολύ. Αν θα μας οδηγήσει και στον τελικό; Θα δούμε… Ελπίζω ότι θα είμαστε συνεπείς στο ραντεβού αυτό!”\nΟ σημερινός ημιτελικός με τη Λιθουανία θα αρχίσει στις 9.45μ.μ. ενώ στο άλλο ζευγάρι των “4” είναι Σερβία-Λετονία.\n“Μουδιασμένη” η Εθνική ηττήθηκε στη Γαλλία\nΕΘΝΙΚΗ ΓΥΝΑΙΚΩΝ - Ξεκίνησε προετοιμασία για το Ευρωπαϊκό


ΕΛΛΗΝΙΚΗ ΑΠΟΨΗ: κε ΚΑΣΤΑΝΙΔΗ ΠΑΡΤΕ ΜΕΤΡΑ ΚΑΤΑ ΤΗΣ ΠΑΡΑΔΙΚΑΣΤΙΚΗΣ ΧΟΥΝΤΑΣ\nΕίναι όμως η πρώτη φορά που ένας ανώτατος δικαστής καταγγέλλει σκληρούς παραδικαστικούς μηχανισμούς, στο ανώτατο ποινικό δικαστήριο της χώρας, που παρεμβαίνουν απροκάλυπτα να προστατεύσουν έναν θρασύ νεαρό πρωτοδίκη που διώκεται ποινικά και πειθαρχικά. Είναι οι ίδιοι μηχανισμοί που ανέθεσαν στον εκλεκτό τους, να χειριστεί ως ειδικός ανακριτής το σκάνδαλο Siemens, σύμφωνα με τις δικές τους οδηγίες και επιδιώξεις.\nΟι καταγγελίες του κ. Παπανικολάου θα έπρεπε να είχαν προκαλέσει σεισμό και την άμεση επέμβαση του υπουργού Δικαιοσύνης. Το γεγονός ότι ούτε τα ΜΜΕ δεν αξιολόγησαν τις συγκλονιστικές καταγγελίες του ανώτατου δικαστή ως το μείζον θέμα των ημερών, δείχνει ότι η παραδικαστική χούντα, που γιγαντώθηκε τα τελευταία πέντε χρόνια, διαπλέκεται με τα μεγάλα οικονομικά συμφέροντα. Είναι στις αρμοδιότητες του υπουργού της Δικαιοσύνης να διατάξει τη διενέργεια πειθαρχικής και ποινικής εξέτασης επί των καταγγελιών του α΄ αντιπροέδρου του Αρείου Πάγου.


Με 2 Φωτογραφίες, Ονόματα Χιονόμπαλα\nΧρόνια Πολλά στην Καλύτερη Θεία\nΜε αγάπη Αριστοτέλης, 20??\nΜε 2 Φωτογραφίες, Ονόματα Χιονόμπαλα, Μοναδικό Προσωποποιημένο Δώρο, για να πείτε χρόνια πολλά στην αγαπημένη σας Μαμά με αφορμή τις γιορτές των Χριστουγέννων. την Γιορτή της Μητέρας.\nΧιονόμπαλα με 2 Φωτογραφίες, Ονόματα, Μήνυμα προσωποποιημένο δώρο στον αγαπημένο σας ή την αγαπημένη σας για την επέτειο που γιορτάζετε, του αγίου Βαλεντίνου την Γιορτή των Ερωτευμένων, με τις αγαπημένες σες φωτογραφίες.\nΓια την Γιορτή της Μητέρας, Πρωτότυπο Δώρο με 2 Φωτογραφίες, Ονόματα Χιονόμπαλα με δικό σας μήνυμα, ένα πρωτότυπο και οικονομικό δώρο που μπορείτε να κάνετε με κάθε αφορμή στη σχέση σας!\nΚάντε και εσείς ένα μοναδικό προσωποποιημένο Δώρο, Χιονόμπαλα με 2 Φωτογραφίες, Ονόματα, Μήνυμα, στην Γυναίκα σας με αφορμή την γιορτή της Μητέρας που είναι την 2η κυριακή κάθε Μάιο.\nΠροσωποποιημένο Χριστουγεννιάτικο Δώρο που θα στολίζει το σπίτι όχι μόνο αυτές τις γιορτές αλλά και για πολλά ακόμα χρόνια, δημιουργώντας μοναδικές αναμνήσεις κάθε φορά που θα το βλέπουν.\nΜε 2 Φωτογραφίες, Ονόματα Χιονόμπαλα, Προσωποποιημένο δώρο Παιχνίδι με φωτογραφίες, φτιάχνεται μετά από την παραγγελία σας, αποκλειστικά μόνο για τον δικό σας, φίλο ή φίλη.\nAπό ποιόν, Έτος


Ξενοδοχεία - Nafplio - Ξενοδοχείο Αμαρυλλίς\nΜόλις 200 μέτρα από τη θάλασσα, τα μοντέρνα δωμάτια στο Amaryllis είναι ιδανικά για τις διακοπές σας στην Ελλάδα, όλη τη διάρκεια του χρόνου.\nΤα δωμάτια είναι διακοσμημένα και επιπλωμένα με έντονα και παστέλ χρώματα με αποτέλεσμα μια φωτεινή, άπλετη ατμόσφαιρα με μοντέρνες ανέσεις.\nΤα διαμερίσματα είναι δύο ξεχωριστά κτίρια με πισίνα, μπαρ και αίθουσα πρωινού ανάμεσά τους. Η παιδική πισίνα είναι ιδανική για τους μικρούς μας φίλους και οι γονείς μπορούν να χαλαρώσουν στην πισίνα ή το τζακούζι.\nΤο Τολό είναι μια όμορφη, κοσμοπολίτικη πόλη με μία από τις πίο όμορφες παραλίες του Αργολικού κόλπου και με εύκολη πρόσβαση στο Ναύπλιο, Επίδαυρο και Μυκήνες.\nΚουζίνα/Ψυγείο, ,Δορυφορική Τηλεόραση/Ραδιόφωνο/Ξυπνητήρι ,Τηλέφωνο/Internet ,Κλιματισμός ,Ευρύχωρο μπαλκόνι με θέα τη θάλασσα και την πισίνα ,Ιδιωτικό μπάνιο ,Σεσουάρ ,Χρηματοκιβώτια\nΠισίνα/Ξαπλώστρες, ,Τζακούζι ,Χώρος για αποσκευές ,Αίθουσα Πρωινού\n,Παιδική Πισίνα ,Πάρκινγκ ,Pool bar/Snack bar\nΕξερευνήστε την Πελοπόννησο με οργανωμένες εκδρομές (είτε με κλιματιζόμενο λεωφορείο είτε με ταξί) και επισκεφθείτε τους πλούσιους αρχαιολογικούς χώρους της περιοχής όπως το Θέατρο της Επιδαύρου, τις Μυκήνες, τα Ολύμπια, τον Ισθμό της Κορίνθου, την Αρχαία Κόρινθο και πολλά άλλα. Τα θαλάσσια σπορ που προσφέρονται στο Τολό είναι κάτι που όλοι θα πρέπει να δοκιμάσουν κάποια στιγμή όπως το surfing, η ιστιοπλοΐα, θαλάσσιο σκι ή νοικιάστε μια βάρκα και εξερευνήστε τις κοντινές παραλίες και τα νησάκια του Τολού. Επισκεφθείτε την όμορφη και μαγευτική πόλη του Ναυπλίου, γεμάτη ιστορία (όντας η πρώτη πρωτεύουσα της Ελλάδας), με τα άπειρα Ενετικά σοκάκια, πολλά μαγαζιά και καφετέριες. Αξίζει να πάτε για μια περιήγηση στον τοπικό ουζοπαραγωγό για να δοκιμάσετε τα προϊόντα τους και να δείτε το θαυμάσιο και μοναδικό μουσείο. Μπορείτε να κάνετε αναρρίχηση στο κοντινό χωριό Βιβάρι. Νοικιάστε αυτοκίνητο ή ποδήλατα και δείτε τα χωριά και την πανέμορφη πεδιάδα της Αργολίδας - είμαστε πάντα διατεθιμένοι να σας συμβουλέψουμε και να οργανώσουμε για εσάς την ενοικίαση αυτοκινήτου. Μπορείτε να κάνετε γευσιγνωσία στη Νεμέα, μόλις μισή ώρα από το Τολό και να δοκιμάσετε ορισμένα από τα καλύτερα κρασιά της Ελλάδος. Στην περιοχή διατίθεαι επίσης και scuba diving.


Παναγιώτης Τσίτος: «Η γη γυρίζει όλο και πιο γρήγορα όσο μεγαλώνουμε» – Clevernews\nΤο νέο βιβλίο του Παναγιώτη Τσίτου «Η γη τρέχει πιο γρήγορα» που κυκλοφόρησε πρόσφατα από τις εκδόσεις «Βακχικόν» είναι μια νουβέλα που ακροβατεί μεταξύ πραγματικότητας και υπερρεαλισμού (περισσότερα για το βιβλίο δείτε εδώ). Καθημερινές σκηνές μιας κανονικής ζωής μπορούν ανά πάσα στιγμή να απορυθμίσουν την κανονικότητα και την ίδια τη ζωή.\nΚύριε Τσίτο, πείτε μας λίγα λόγια για το νέο σας βιβλίο.\nΤο “ Η γη τρέχει πιο γρήγορα ” είναι μια υπαρξιστική νουβέλα, την οποία ξεκίνησα να γράφω το 2013. Τότε, ήμουν ακόμη φοιτητής και παρά το γεγονός ότι είχα αρκετές ιδέες, δεν ήμουν ακόμη έτοιμος να διαχειριστώ ένα μεγάλο κείμενο. Έτσι, το 2018 ένιωσα πως μπορούσα πια να συνεχίσω από εκεί που είχα σταματήσει, ξεκίνησα να γράφω το βιβλίο από την αρχή και το ολοκλήρωσα το 2019. Ο πρωταγωνιστής είναι ένας νέος με το όνομα Μ., ο οποίος αφηγείται τα γεγονότα που συνέβησαν στη ζωή του στη διάρκεια ενός έτους. Η ιστορία ξεκινά με τον Μ. να ξυπνά από ένα όνειρο, το οποίο αλλάζει τη ζωή του χωρίς να μπορεί να εξηγήσει γιατί. Όλα γύρω του φαίνεται να χάνουν το νόημά του, η πόλη στην οποία ζει, η δουλειά του, οι άνθρωποι γύρω του, καθώς ο ίδιος βρίσκεται σε μια διαρκή αποσύνδεση από την πραγματικότητα. Αποφασίζει τότε πως ο μόνος τρόπος να σωθεί και να καταλάβει τι του έχει συμβεί είναι να τρέξει προς το άγνωστο. Εκεί ξεκινά και το ταξίδι του, στο οποίο θα γνωρίσει μέρη, πρόσωπα και καταστάσεις που θα τον αλλάξουν για πάντα. Το κύριο θέμα του βιβλίου είναι το υπαρξιακό κενό και η αγωνία που το συνοδεύει, καθώς ο πρωταγωνιστής καταλαβαίνει συνεχώς πως τίποτα στον κόσμο δεν είναι αρκετό για να το γεμίσει. Σε αυτό το ταξίδι ο Μ. ακροβατεί συνεχώς ανάμεσα στη λογική και την παράνοια, το πραγματικό και το μη πραγματικό, τη δημιουργία και την καταστροφή, για να συνειδητοποιήσει τελικά πως κανείς δεν τρέχει τόσο γρήγορα, ώστε να ξεφύγει από τους ίδιους του τους δαίμονες.\n«Πότε γυρίζει πιο γρήγορα η γη»;\nΔυστυχώς, ή ευτυχώς η γη γυρίζει όλο και πιο γρήγορα όσο μεγαλώνουμε. Πιο μικρός είχα την πεποίθηση πως η ζωή απλοποιείται μεγαλώνοντας. Έχεις περισσότερες εμπειρίες και μπορείς να ανταπεξέλθεις καλύτερα και πιο αποτελεσματικά στις απαιτήσεις τις. Δεν έχω κάνει ποτέ μου πιο άστοχη πρόβλεψη, καθώς η ζωή γίνεται όλο και πιο πολύπλοκη, πιο απαιτητική και “ τρέχει” σε όλο και πιο γρήγορους ρυθμούς, σε σημείο που πολλές φορές δεν προλαβαίνουμε να επεξεργαστούμε όλον αυτόν τον όγκο των ερεθισμάτων, των παραστάσεων και της πληροφορίας που μας περιβάλλει. Αυτό το χάος αποτελεί μια καθημερινή μάχη την οποία καλούμαστε να δώσουμε κάθε μέρα, ακόμη και αν συχνά δεν το καταλαβαίνουμε.\nΤελικά αξίζει να ζήσεις τ’ όνειρο και να πάψει αυτό να είναι όνειρο ή να μείνει για πάντα όνειρο;\nΑνάλογα με το τι αντέχει ο καθένας και τι όχι. Εγώ δεν έχω ιδιαίτερα καλή σχέση με ό,τι μένει ανεκπλήρωτο, οπότε προτιμώ σίγουρα να ζήσω το όνειρο και ας σβήσει, παρά να έχω συνεχώς στον νου μου την απορία. Καλύτερα να μετανιώσω για κάτι που έκανα, παρά για κάτι που δεν τόλμησα.\n«Ποτέ δε σε σκοτώνει η θάλασσα, αλλά η αφέλεια της δικής σου ασφάλειας». Από ποια αφέλεια ασφάλειας κινδυνεύουμε σήμερα;\nΘεωρώ πως η μεγαλύτερη και πιο διαχρονική αφέλεια είναι η ψευδείς πεποίθηση ότι έχουμε χρόνο. Αυτό δεν είναι κάτι που μπορείς να το ξέρεις ποτέ. Ειδικά η γενιά μου, λόγω της επισφαλούς οικονομικής και κοινωνικής κατάστασης στην οποία μεγάλωσε, έχει συνεχώς το βλέμμα της στο μέλλον, στην εξασφάλισης μιας κάποιας σταθερότητας και ασφάλειας. Νομίζω ξεχνάμε πολύ συχνά πόσο εφήμερα είναι όλα γύρω μας, πόση αστάθεια επικρατεί στον κόσμο και αδυνατούμε να χαρούμε αυτό που έχουμε τη δεδομένη στιγμή, τα ωραία και απλά που προσφέρει η καθημερινότητα.\nΜε τη θεωρία τίνος φιλοσόφου νιώθετε πιο κοντά;\nΤόσο στο βιβλίο, όσο και γενικότερα στη σκέψη μου ξεχωρίζουν οι περιπτώσεις των Νίτσε και Καμύ. Ένας πολύ σημαντικός λόγος είναι πως και οι δύο απορρίπτουν τη διπολική σκέψη στη φιλοσοφία τους. Στη θεωρία μπορούμε, ίσως, να μιλήσουμε για καλό και κακό, για αλήθεια και ψέμα, άσπρο και μαύρο. Στη ζωή αυτά τα δίπολα παύουν να υπάρχουν, τα όρια είναι ρευστά έως και ανύπαρκτα και καταλήγουμε να ζούμε συνεχώς στην γκρίζα ζώνη. Σίγουρα δεν είναι μια καθησυχαστική οπτική, αλλά ούτως ή άλλως η σκέψη σπάνια καθησυχάζει. Ίσως και ποτέ.\nΈχω ξεκινήσει το τελευταίο διάστημα να δουλεύω ένα καινούριο κείμενο, το οποίο έχει αρκετές ομοιότητες, αλλά και σημαντικές διαφορές με το προηγούμενο, κυρίως στον τρόπο γραφής. Έδωσα στον εαυτό μου αρκετό χρόνο από τη συγγραφή του βιβλίου και πιστεύω ότι είμαι έτοιμος να συνεχίσω. Όλα τα υπόλοιπα έρχονται εν καιρώ.


Ερμηνεία Κατηγοριών FDA και AAP\nΗ ακριβής σημασία των Pregnancy Category κατά FDA και κατηγορία Γαλουχίας κατά το American Academy of Pediatrics .\nΦάρμακα Στην Κύηση - Ερμηνεία Κατηγορίας FDA\nΚατηγορία Κύησης Ερμηνεία\nΑ Επαρκείς, καλά ελεγχόμενες μελέτες σε έγκυες γυναίκες δεν έχουν δείξει αυξημένο κίνδυνο συγγενών ανωμαλιών στο έμβρυο, σε κάθε τρίμηνο της εγκυμοσύνης. Η χρήση του προϊόντος αντενδείκνυται σε γυναίκες που είναι ή μπορεί να μείνουν έγκυες.\nΒ Μελέτες σε ζώα δεν αποκάλυψαν καμία ένδειξη βλάβης στο έμβρυο, όμως, δεν υπάρχουν επαρκείς και καλά ελεγχόμενες μελέτες σε έγκυες γυναίκες.\nC Μελέτες σε ζώα έχουν δείξει δυσμενείς επιπτώσεις και δεν υπάρχουν επαρκείς και καλά ελεγχόμενες μελέτες σε έγκυες γυναίκες.\nΔεν έχουν γίνει μελέτες σε ζώα και δεν υπάρχουν επαρκείς και καλά ελεγχόμενες μελέτες σε έγκυες γυναίκες\nD Επαρκείς καλά ελεγχόμενες μελέτες παρατήρησης σε έγκυες γυναίκες έδειξαν κίνδυνο για το έμβρυο. Ωστόσο, τα οφέλη της θεραπείας μπορεί να αντισταθμίζουν τους πιθανούς κινδύνους. Για παράδειγμα, το φάρμακο μπορεί να είναι αποδεκτό, αν χρειαστεί σε μια κατάσταση απειλητική για τη ζωή ή σοβαρή ασθένεια για την οποία ασφαλέστερα φάρμακα δεν μπορούν να χρησιμοποιηθούν ή είναι αναποτελεσματικές.\nX Επαρκείς καλά ελεγχόμενες μελέτες παρατήρησης ή σε ζώα ή έγκυες γυναίκες έχουν δείξει θετικά στοιχεία για ανωμαλίες ή κινδύνους.\nΦάρμακα Στην Γαλουχία - Ερμηνεία Κατηγοριών AAP\nΚατηγορία Γαλουχίας Ερμηνεία\nL1 «Απόλυτα ασφαλή»Ελεγχόμενες έρευνες δε μπόρεσαν να αποδείξουν πιθανό κίνδυνο. Παράδειγμα αυτής της ομάδας είναι η ακεταμινοφαίνη.\nL2 «Ασφαλή»Τα φάρμακα της κατηγορίας αυτής έχουν μελετηθεί σε μικρό πληθυσμό γυναικών και δεν παρουσίασαν παρενέργειες στο νεογνό.\nL3 «Σχετικά ασφαλή» Δεν υπάρχουν ελεγχόμενες έρευνες κατά τη διάρκεια του θηλασμού, ωστόσο ο κίνδυνος παρενεργειών στο νεογνό μπορεί να υφίσταται.\nL4 «Πιθανόν επιβλαβή» Υπάρχουν ενδείξεις ότι τα φάρμακα της κατηγορίας αυτής είναι επιβλαβή για το νεογνό. Μπορούν όμως να χρησιμοποιηθούν σε περιπτώσεις που κινδυνεύει η ζωή της μητέρας. Παράδειγμα αυτής της ομάδας είναι το λίθιο και τα παράγωγα εργοταμίνης.\nL5 «Επιβλαβή»Υπάρχουν ισχυρές ενδείξεις ότι τα φάρμακα της κατηγορίας αυτής μπορεί να δημιουργήσουν σοβαρές παρενέργειες στο θηλάζον νεογνό. Τα φάρμακα της κατηγορίας αυτής αντενδείκνυνται κατά το θηλασμό. bsp;


Β. Αντύπας - Α. Χατζηλαζάρου: IQOS, μία νέα εποχή | IN Business News | Υπηρεσίες\nInBusinessNews 16/07/2019 07:36\nΠερισσότερες πληροφορίες για το βήμα που έκανε η εταιρεία δίνει ο κ. Βαγγέλης Αντύπας, Country Μanager Κύπρου & Μάλτας για την Παπαστράτος, θυγατρική της PMI στην Ελλάδα, η οποία έχει υπό την ευθύνη της επτά χώρες της Νοτιοανατολικής Ευρώπης, μεταξύ των οποίων και η Κύπρος. Ο Γενικός διευθυντής της Cassandra, του επίσημου διανομέα των προϊόντων της PMI στην Κύπρο, κ. Αντώνης Χατζηλαζάρου, εξηγεί τη στρατηγική για την εγχώρια αγορά.\nΠότε έκανε την εμφάνισή του το νέο προϊόν και σε ποια χώρα;\nΒαγγέλης Αντύπας: Το νέο προϊόν έκανε την πρώτη του εμφάνιση το 2014 στη Nagoya της Ιαπωνίας. Δεν είναι τυχαίο ότι λανσαρίστηκε στη χώρα της τεχνολογίας, καθώς πρόκειται για ένα προϊόν άρρηκτα συνδεδεμένο με την καινοτομία. Από τον Οκτώβριο του 2016 κυκλοφορεί και στην Ελλάδα, ενώ από τα τέλη του 2017 μπήκε στην αγορά της Κύπρου.\nΠοιος είναι ο δημιουργός του;\nΒ.Α.: Η εταιρεία Philip Morris International (PMI) είναι αυτή που μετά από εμπεριστατωμένες επιστημονικές μελέτες, για περισσότερα από δώδεκα χρόνια, προχώρησε στο προϊόν θέρμανσης του καπνού, η καινοτομία του οποίου έγκειται στην απουσία της καύσης, που έχει αποδειχθεί πως αποτελεί και τον βασικό λόγο δημιουργίας τοξικών ουσιών. Στα ερευνητικά κέντρα της PMI στην Ελβετία και στη Σιγκαπούρη εργάζονται 430 επιστήμονες, οι οποίοι προσπαθούν να αναπτύξουν και να βελτιώνουν διαρκώς τα θερμαινόμενα, smoke-free, προϊόντα της εταιρείας.\nΠότε ήρθε στην Κύπρο και από ποια εταιρεία;\nΑντώνης Χατζηλαζάρου: Το νέο προϊόν έφερε η εταιρεία Cassandra Trading, που ασχολείται με την εισαγωγή και διανομή των προϊόντων της PMI στην Κύπρο. Μπήκαμε δυναμικά στη λιανική αγορά και ανοίξαμε το πρώτο κατάστημα το Νοέμβριο του 2017, ενώ το δεύτερο άνοιξε στις αρχές του 2018.\nΠόσο προσωπικό απασχολεί η εταιρεία τόσο στην Κύπρο όσο και στο εξωτερικό;\nΑ.Χ.: Η Philip Morris International απασχολεί διεθνώς 77.000 εργαζόμενους σε 180 χώρες. Στην Κύπρο και μετά την έλευση του IQOS, η εταιρεία Cassandra Trading απασχολεί συνολικά 125 άτομα.\nΠοιο το μερίδιο αγοράς του σε Κύπρο και Ελλάδα;\nΒ.Α.: Μετά από μόλις 18 μήνες παρουσίας στην Κύπρο, το νέο προϊόν ξεπερνά το 8% σε μερίδιο αγοράς, κάτι που αποτελεί τεράστια εμπορική επιτυχία. Το αντίστοιχο μερίδιο στην Ελλάδα είναι το 8,7% σύμφωνα με τα στοιχεία του πρώτου τριμήνου 2019 που ανακοίνωσε η PMI.\nΜιλάμε για μια καινοτομία στο χώρο του τσιγάρου, που έχει κερδίσει πολλούς υποστηρικτές σε πολύ σύντομο χρονικό διάστημα. Περιγράψτε μας τη λειτουργία του και δώστε μας facts & figures του.\nΑ.Χ.: Όταν ήρθε το νέο προϊόν στην αγορά δεν υπήρχε κάτι αντίστοιχο. Συνεπώς χρειάστηκε χρόνος για να «εκπαιδεύσουμε» τους καπνιστές στη νέα αυτή κατηγορία των θερμαινόμενων προϊόντων καπνού και να τους πείσουμε με επιστημονικά επιχειρήματα για τους λόγους που αξίζει να «σβήσουν» το τσιγάρο. Στην Κύπρο, περισσότεροι από 18.000 ενήλικοι καπνιστές έχουν πλέον υιοθετήσει το IQOS, έχοντας αλλάξει εντελώς τις καπνιστικές τους συνήθειες.\nΠοια είναι τα πλεονεκτήματά του σε σχέση με τα συμβατικά τσιγάρα;\nΑ.Χ.: Σε σχέση με τα συμβατικά τσιγάρα, στο νέο προϊόν δεν υπάρχει το φαινόμενο της καύσης, ούτε τα βλαβερά παράγωγα αυτής, χωρίς φυσικά αυτό να σημαίνει ότι είναι ακίνδυνο. Η λειτουργία του είναι πολύ απλή, αφού το μόνο που χρειάζεται είναι η φόρτιση της βάσης με τον ειδικό φορτιστή. Ειδική λεπίδα που βρίσκεται στο εσωτερικό της συσκευής θερμαίνεται και με τη σειρά της θερμαίνει, σε συγκεκριμένη θερμοκρασία, τον πραγματικό καπνό που περιέχει η ράβδος καπνού.\nΠού οφείλεται η επιτυχία σας;\nΑ.Χ.: Η επιτυχία οφείλεται κατά κύριο λόγο στο ίδιο το προϊόν, όπου προσφέρει μια καλύτερη εναλλακτική στους ενήλικους καπνιστές που θέλουν να απαλλαγούν από την καύση και τον καπνό του τσιγάρου. Πολύ σημαντικό ρόλο όμως για την επιτυχία έχει παίξει και το δίκτυο σημείων διάθεσης που αναπτύξαμε, καθώς και η συνολική εμπειρία και η άρτια εξυπηρέτηση που παρέχουμε στους καταναλωτές μας. Τα άτομα που εργάζονται για το προϊόν έχουν εκπαιδευτεί κατάλληλα και δεν έχουν σκοπό να κάνουν απλώς μια πώληση. Αυτό που θέλουμε είναι να αλλάξουμε για πάντα τη ζωή του ενήλικου καπνιστή που θα επιλέξει το προϊόν. Το νέο προϊόν έφερε μεγάλες αλλαγές στη δομή, το οργανόγραμμα, την κουλτούρα και τη λειτουργία της εταιρείας Cassandra Trading. Λόγω του IQOS δημιουργήθηκαν περίπου 90 νέες θέσεις εργασίας και υπολογίζεται ότι άλλες τουλάχιστον 20 νέες θέσεις θα ανοίξουν μέχρι τέλος του 2019.\nΠοια είναι η φιλοσοφία και το μότο σας;\nΒ.Α.: Η PMI πιστεύει βαθιά και ουσιαστικά σε έναν κόσμο χωρίς τσιγάρο και εργάζεται εντατικά για την υλοποίηση αυτού του οράματος. Αυτό που λέμε είναι απλό. Εάν κάποιος καπνίζει, πρέπει να το διακόψει. Εάν κάποιος δεν καπνίζει, δεν πρέπει να το ξεκινήσει. Εάν κάποιος όμως δεν μπορεί ή δεν θέλει να το διακόψει, τότε πρέπει να κάνει την αλλαγή.\nΘέλουμε να ενημερώσουμε όσους συνεχίζουν να καπνίζουν σχετικά με τις καλύτερες εναλλακτικές που είμαστε σε θέση να παρέχουμε με τη βοήθεια της επιστήμης και της τεχνολογίας. Και αυτή δεν είναι μια εύκολη υπόθεση, αλλά είναι σίγουρα μια πρόσκληση που αξίζει τον κόπο. Είμαστε απόλυτα αφοσιωμένοι σε αυτό τον σκοπό και η επένδυση σε έρευνα και τεχνολογία, που έχει γίνει, ξεπερνάει τα 6 $δισ.\nΠώς αντιμετωπίζετε στον ανταγωνισμό;\nΒ.Α.: Ο ανταγωνισμός είναι καλοδεχούμενος. Εμείς λέμε «ναι» σε οποιαδήποτε προσπάθεια γίνεται για την απομάκρυνση των καπνιστών από το τσιγάρο, αρκεί να είναι επιστημονικά τεκμηριωμένη. Θα πρέπει να υπάρχουν στην αγορά πολλά και διαφορετικά προϊόντα, θερμαινόμενα είδη καπνού και ηλεκτρονικά τσιγάρα, που να δίνουν τη δυνατότητα στους καπνιστές να επιλέξουν.\nΠοια είναι τα σχέδιά σας για το άμεσο μέλλον; Έχετε πλάνα επέκτασης των σημείων πώλησής του στην Κύπρο;\nΑ.Χ.: Η μεγάλη ανταπόκριση των Κυπρίων καπνιστών στο νέο προϊόν οδηγεί τη στρατηγική και τα πλάνα μας για περαιτέρω επέκταση. Δεν είμαι σε θέση να ανακοινώσω κάτι πιο συγκεκριμένο αυτή τη στιγμή, μπορώ όμως να σας διαβεβαιώσω ότι θα προσπαθούμε πάντα να προσφέρουμε στους καπνιστές επιστημονικά τεκμηριωμένες καλύτερες εναλλακτικές από το τσιγάρο μέσα από το πλέον κατάλληλο δίκτυο.\nΗ ΕΠΕΝΔΥΣΗ ΤΩΝ €300 ΕΚΑΤ.\nH καπνοβιομηχανία Παπαστράτος, με ιστορία 88 χρόνων στην ελληνική αγορά, αιφνιδίασε τους πάντες όταν το 2017 ανακοίνωσε πως το εργοστάσιό της στον Ασπρόπυργο θα σταματήσει να παράγει τσιγάρα και θα μετασχηματιστεί, μέσω μιας επένδυσης ύψους €300 εκατ., σε μονάδα αποκλειστικής παραγωγής θερμαινόμενων ράβδων καπνού για το νέο προϊόν. Πρόκειται για τη δεύτερη τέτοια μονάδα στο δίκτυο της PMI. H επένδυση ολοκληρώθηκε σε χρόνο - ρεκόρ, δημιουργήθηκαν 400 νέες θέσεις εργασίας και ένα χρόνο μετά, τον Μάρτιο του 2018, η εταιρεία εγκαινίασε τις νέες υπερσύγχρονες εγκαταστάσεις της, περνώντας έτσι στη νέα εποχή της καινοτομίας, σύμφωνα με τον κ. Βαγγέλη Αντύπα.\nΠότε ιδρύθηκε η καπνοβιομηχανία Παπαστράτος και από ποιον;\nΤο 1930 ο Ευάγγελος Παπαστράτος ίδρυσε την «Παπαστράτος ΑΒΕΣ - Ανώνυμος Βιομηχανική Εταιρεία Σιγαρέττων» στον Πειραιά. Στην πορεία, κατά τη δεκαετία του ’70, η Παπαστράτος συνέπραξε με την PMI International, ενώ το 2003 η εταιρεία μπήκε και επισήμως στη μεγάλη οικογένεια της μητρικής εταιρείας.\nΗ Παπαστράτος έχει διανύσει εδώ και εννέα σχεδόν δεκαετίες μια δυναμική πορεία κι έχει επάξια κατακτήσει τον τίτλο της ηγέτιδας εταιρείας στον κλάδο της καπνοβιομηχανίας. Δεν πρόκειται όμως για μια εταιρεία που επαναπαύεται στην επιτυχία της. Όσο η κοινωνία εξελίσσεται, οι ανάγκες αλλάζουν και οι υπεύθυνες επιχειρήσεις έχουν χρέος να ακούνε τις επιταγές της. Με τη βοήθεια της τεχνολογίας, η Παπαστράτος κατάφερε να δει πιο μακριά. Μπήκε, λοιπόν, σε μια νέα εποχή και οραματιζόμενη έναν κόσμο απαλλαγμένο από το τσιγάρο, κυκλοφόρησε στην αγορά νέα, επαναστατικά, smoke-free, προϊόντα, εναλλακτικά του παραδοσιακού καπνίσματος.\nΠοια είναι τα brands που διανέμει στην αγορά;\nΣτην γκάμα υπάρχουν πολλά brands που ηγούνται στην κατηγορία τους. Αναφέρουμε τα Marlboro, που είναι το νούμερο ένα σε πωλήσεις παγκόσμια, τα L&M, τα Philip Morris, τα Chesterfield και άλλα πολλά, καθώς και τα ελληνικά Άσσος.\nΠόσο προσωπικό απασχολεί;\nΜέσα από τον καθολικό μετασχηματισμό της λειτουργίας μας, κατορθώσαμε να εγκαινιάσουμε την πρώτη μονάδα αποκλειστικής παραγωγής θερμαινόμενων ράβδων καπνού στην Ελλάδα. Το νέο εργοστάσιο, αλλά και η δομή της λειτουργίας μας σε αυτή τη νέα εποχή, δημιούργησε περισσότερες από 400 νέες θέσεις εργασίας σε μια εποχή εξαιρετικά δύσκολη για την ελληνική οικονομία. Σήμερα η εταιρεία απασχολεί περισσότερους από 1200 άμεσα και έμμεσα εργαζόμενους.\nΜε την εμπιστοσύνη που μας δείχνουν οι καταναλωτές και την πίστη τους στη δέσμευσή μας να αλλάξουμε τον κόσμο και να τον απαλλάξουμε από το τσιγάρο, φτάσαμε με το IQOS μέσα στο πρώτο τρίμηνο του έτους σε μερίδιο 8,7% στην αγορά των καπνικών προϊόντων.\nΣε ποιες χώρες διανέμετε τα νέα προϊόντα σας;\nΑυτή τη στιγμή η PMI κυκλοφορεί το IQOS σε 47 χώρες, ενώ το εργοστάσιο της Παπαστράτος στην Ελλάδα, εξάγει θερμαινόμενες ράβδους καπνού για το IQOS σε 11 χώρες στον κόσμο.\nΔιατηρούμε στον πυρήνα της λειτουργίας μας μια ιδιαίτερα έντονη επιθυμία, μια ανάγκη για προσφορά κάθε φορά μεγαλύτερη και σημαντικότερη, να «αφήνουμε πίσω μας μέλλον» για όλους. Θεωρούμε πώς οι εταιρείες που επιχειρούν με υπευθυνότητα, χρειάζεται να επιστρέφουν πίσω στην κοινωνία, αφήνοντας ένα θετικό αποτύπωμα.\nΑποφασίσαμε να κοιτάξουμε μπροστά, να αντικρίσουμε το μέλλον. Παρά την τεράστια επιτυχία που σημειώναμε, αναγνωρίσαμε την ανάγκη να αφήσουμε πίσω μας το τσιγάρο, γνωρίζοντας ότι υπάρχουν καλύτερες εναλλακτικές για τους καπνιστές. Πρόκειται για μια συνεχή προσπάθεια, στη διάρκεια της οποίας δοκιμάζουμε συνεχώς καινούργια πράγματα, μαθαίνουμε και αναπροσαρμόζουμε τη στρατηγική μας.\nΝα συνεχίσουμε να επενδύουμε στις αναπτυξιακές δυνατότητες της χώρας και να υπογραμμίζουμε σε κάθε ευκαιρία που μας δίνεται πως η Ελλάδα και η Κύπρος μπορούν να τοποθετηθούν στο κέντρο της καινοτομίας. Στον πυρήνα της ανάπτυξης. Δεν περιμέναμε αυτή τη μεγάλη ανταπόκριση μέσα σε τόσο σύντομο χρονικό διάστημα. Περισσότεροι από 150.000 καπνιστές στην Ελλάδα και περισσότεροι από 18.000 καπνιστές στην Κύπρο άφησαν πίσω τους το τσιγάρο και αναζήτησαν μια καλύτερη εναλλακτική. Αυτή είναι μια κατάκτηση αλλά και μια ένδειξη ότι κάτι κάνουμε προς τη σωστή κατεύθυνση. Συνεχίζουμε, λοιπόν, βελτιώνοντας την εμπειρία του καταναλωτή αλλά και τις υπηρεσίες μας.


CARRERA: ΕΠΙΣΗΜΟΣ ΣΥΝΕΡΓΑΤΗΣ ΤΟΥ GUMBALL 3000 #DRIVEYOURSTORY - Roula Stamatopoulou - The Art of Makeup\nΜια ολόκληρη βδομάδα συγκλονιστικών εμπειριών και προκλήσεων, ένα οδικό ταξίδι 3000 μιλιών από τη Μύκονο μέχρι την Ίμπιζα, θα πραγματοποιηθεί φέτος. Κορυφαίοι celebrities, influencers και ιδιοκτήτες supercars θα παρευρεθούν στο συγκεκριμένο γεγονός.\nΗ διοργάνωση ξεκίνησε το 1999 και το Gumball 3000 Rally καθιερώθηκε ως ένα λαμπερό μηχανοκίνητο οδικό ταξίδι, που γίνεται κάθε χρόνο, με διαφορετική όμως διαδρομή.\nΤο ράλι ταιριάζει με την φιλοσοφία της Carrera: μια τέλεια μίξη τολμηρής διάθεσης, προχωρημένου στιλ και ταχύτητας, που φέρνει στο προσκήνιο την πλατφόρμα επικοινωνίας της μάρκας #driveyourstory.\nΦέτος, το πλήρωμα της Carrera, θα βάλει μπροστά από τον κινητήρα ενός πολύ ιδιαίτερου Alfa Romeo Supercar στη Μύκονο και θα φτάσει στην Αθήνα, περνώντας από την Θεσσαλονίκη, το Πόρτο Μοντενέγκρο, την Βενετία, το Μονακό, την Βαρκελώνη για να καταλήξει στην Ίμπιζα.\nH Carrera ένωσε τις δυνάμεις της με την KAPPA, δημιουργώντας δύο μοντέλα περιορισμένης έκδοσης: το Carrera Glory/SE και το Carrera Hyperfit 5046/SE. Τα δύο μοντέλα φιγουράρουν στα επίσημα χρώματα του Gymball 3000, μαύρο και χρυσό. Θα διατίθενται σε υπέροχα μονά και διπλά συλλεκτικά κουτιά.\nCarrera 3000/SE: Ένα μοναδικό στο είδος του επίχρυσο αριστούργημα σε δημοπρασία του Οίκου Christie's για την στήριξη του Ιδρύματος Gumball 3000.\nTo Gumball, δεν αφορά μόνο την ταχύτητα και την ψυχαγωγία. Το 2013, δημιουργήθηκε το ίδρυμα, σε σκοπό την παροχή αρωγής σε μη προνομιούχους νέους, μέσα από έργα εκπαιδευτικών ψυχαγωγικών υποδομών σε όλο τον κόσμο.\nΚατά τη διάρκεια του ετήσιου ράλι, το ίδρυμα, θα φιλοξενήσει μια δημοπρασία σε συνεργασία με τον οίκο Christie's και το Online Charity Grid. To ίδρυμα επιδιώκει να συγκεντρώσει δωρεές 2,5 εκατομμυρίων.\nCarrera New Trend Γυαλιά


Το All Right Casino είναι ένα φανταστικό μέρος, μπόνους, δωρεάν περιστροφές\nΌλες οι αναθεωρήσεις καζίνο\nΌλα τα σωστά στοιχεία του Καζίνο\n40 δωρεάν περιστροφές στην άγρια άγρια δύση\nΌλα τα πλεονεκτήματα του καζίνο\nPlay'n'Go, Wazdan, NetEnt, Amatic, XProGaming, Microgaming, Quickspin, Novomatic, Spinomenal, Habanero, Pragmatic Play, Playson, Betsoft, Gaming Evolution, Ezugi, Boongo, Igrosoft, Tommorn, Enorphina, Lucky Streak, Thunderkick, August Gaming Iron Dog Studio EvoPlay, ELK Studio Φάντασμα παιχνίδια, 1x2, Rakki παιχνίδια, Concept παιχνιδιών, Snowborn Παιχνίδια, Παιχνίδια Ασία, Αυθεντικό Gaming, BGaming, Boomerand, ευκαιρία Interactive iSoftBet Spike Παιχνίδια\nΗλεκτρονικό ταχυδρομείο, Live chat, τηλέφωνο\nEcoPayz, Skrill, Neteller, Visa, MasterCard, QIWI, κάρτα Paysafe, Zimpler, Jeton, Nordea, Perfect Money\nΔεν θα υπάρξουν ποτέ πολλά καλά νέα! Το All Right Casino ξοδεύει τώρα τις δωρεάν περιστροφές 20 στο Book of Dead! Ενεργοποιήστε το δώρο, συμπληρώστε το λογαριασμό σας τουλάχιστον για το PLN 30 και οι δωρεάν περιστροφές 20 στο Book of Dead με την κατάσταση συναλλαγών 1x θα είναι δικές σας!\nΘα λάβετε επίσης δύο πρόσθετα μπόνους όπως οι δωρεάν περιστροφές 30 στις αναζητήσεις Gonzo's και 50 δωρεάν γύρους στο Big Bad Wolf!\n40 ΕΛΕΥΘΕΡΟΣ ΤΡΟΠΟΠΟΙΗΣΗ ΣΤΗΝ ΑΓΑΠΗ ΔΥΤΙΚΗ ΔΥΤΙΚΗ!\nΑυτή η προσφορά ισχύει μόνο για 120 ώρες και το μέγιστο μπόνους σε αυτή την περίπτωση θα είναι 3 500 PLN. Έτσι, δώστε στον εαυτό σας ένα πλεονέκτημα και πάρτε ένα μπόνους! Μην ξεχνάτε ότι μόλις ενεργοποιήσετε αυτό το μπόνους θα λάβετε αυτόματα ένα σημείο 1 στον πίνακα αποτελεσμάτων! Η προϋπόθεση συναλλαγών για αυτό το μπόνους είναι 1x.\n»Ξεκινήστε να παίζετε στο All Right Casino


Κωδικός προϊόντος: 1036404\nΠολύπλευρο καθάρισμα. Άμεσα, ιδανικό για ενδιάμεσο καθαρισμό.\nΤο σκουπάκι χειρός διασφαλίζει εύελικτο σκούπισμα παντού. Η συσκευή είναι ελαφριά, εύκολη στη χρήση και ιδανική για γρήγορο, ενδιάμεσο καθαρισμό μέσα στη μέρα. Επίσης κατάλληλο για το εσωτερικό του αυτοκινήτου σας.\nΠρόσθετα Χαρακτηριστικά Απόδοση High Airflow System με υψηλής απόδοσης διαχωρισμό σκόνης Χρόνος λειτουργίας: 12 Λεπτό. Περιβαλλοντικά φιλικές μπαταρίες NiMH Yγιεινή Πλενόμενο φίλτρο Κάδος εύκολος στο άδειασμα Άνεση Σκουπίζει χωρίς καλώδιο Εξάρτημα για χαραμάδες και δύσκολα σημεία Ένδειξη φόρτισης Χρόνος φόρτισης: 12-16 ώρες Χρώμα: white Βάρος συσκευής: 1.2 kg Διαστάσεις: 138x110x368 mm.\nΔιαστάσεις L x W x H 138x110x368 mm


Τα μετάλλια Τεντόγλου-Καραλή στο Ευρωπαϊκό Κ23 είναι πρόγευση για την Ντόχα | Contra.gr\nΤα μετάλλια Τεντόγλου-Καραλή στο Ευρωπαϊκό Κ23 είναι πρόγευση για την Ντόχα\nΟ Μίλτος Τεντόγλου κατέκτησε το χρυσό μετάλλιο και ο Εμμανουήλ Καραλής το αργυρό στο Ευρωπαϊκό Πρωτάθλημα Κ23. Ήταν απλά η αρχή για ό,τι επακολουθήσει τον Σεπτέμβριο.\nΟ Μίλτος Τεντόγλου σε προσπάθειά του στον τελικό του άλματος εις μήκος, στο Ευρωπαϊκό Πρωτάθλημα κλειστού στίβου 2019, Γλασκόβη, Κυριακή 3 Μαρτίου 2019 EUROKINISSI SPORTS\nΜόνο μία φορά στην ιστορία των Ευρωπαϊκών Πρωταθλημάτων Κ23 η ελληνική αποστολή επέστρεψε στη χώρα μας δίχως παρουσία στο βάθρο. Ήταν το 2015, όταν η Ελλάδα δεν βρέθηκε στον πίνακα μεταλλίων του Ταλίν. Στη 12η διοργάνωση από το 1997, στο Γκέβλε της Σουηδίας, απλά ψάχναμε να βρούμε τους εκπροσώπους μας που θα διακρίνονταν περισσότερο από τους άλλους.\nΟ Αντώνης Μέρλος ήταν μία καλή επιλογή. Ο 20χρονος άλτης του ύψους ταξίδεψε με ατομικό στα 2,23μ. και φετινή επίδοση στα 2,18μ. Το χρυσό κρίθηκε στα 2,20μ. και το χάλκινο στα 2,16μ., ωστόσο στον τελικό, ο νεαρός πρωταθλητής του Ποσειδώνα Λουτρακίου 'κόλλησε' στα 2,11μ. Ο σφαιροβόλος Οδυσσέας Μουζενίδης ήταν μία εξίσου ορθολογική πρόταση. Όμως εμφάνισε ξανά το αγχωμένο πρόσωπό του σε έναν τελικό και με καλύτερη ρίψη στα 18,99μ., κατέλαβε την 7η θέση.\nΚανένα πρόβλημα. Στην 24μελή αποστολή που ταξίδεψε στη σκανδιναβική χώρα την Πέμπτη υπήρχαν δύο ονόματα που όχι απλά μπορούσαν να πάρουν μετάλλιο, αλλά 'όφειλαν' να κατακτήσουν μια τέτοια διάκριση. Ο Μίλτος Τεντόγλου και ο Εμμανουήλ Καραλής δεν απογοήτευσαν ούτε τώρα και επιστρέφουν στην Ελλάδα κρατώντας το χρυσό και το αργυρό μετάλλιο αντιστοίχως.\nΓια τον πρώτο ήταν αναμενόμενο το χρώμα. Εξάλλου, είναι ο πρωταθλητής Ευρώπης. Γενικά, ανεξαρτήτως ηλικιακής κατηγορίας. Το 2018 ξεμπέρδεψε με αυτόν τον διαχωρισμό. Μετά από το αργυρό στο Παγκόσμιο Κ20 το 2016 και το χρυσό στο Ευρωπαϊκό Κ20 το 2017, ήρθε η απόλυτη διάκριση σε επίπεδο ανδρών. Στο Βερολίνο 'πέταξε' στα 8,25μ. και κατέκτησε το χρυσό μετάλλιο στο Ευρωπαϊκό Πρωτάθλημα. Κι αν κάποιος ισχυρίστηκε ότι απλώς επρόκειτο για συγκυρία, διπλασίασε τις επιτυχίες του με το χρυσό στο Ευρωπαϊκό κλειστού στίβου προ μηνών στη Γλασκόβη με 8,38μ., επίδοση που συνιστά πανελλήνιο ρεκόρ.\n"Ήρθα εδώ για να νικήσω. Αυτός ήταν ο στόχος μου και δεν υπήρχε δεύτερη σκέψη πέρα από αυτό", δήλωσε μετά από τον αγώνα του, κάτι που έδειξε και κατά τη διάρκεια. Μόνο το 1ο άλμα θα αρκούσε να του δώσει το μετάλλιο. Ο Ισπανός Έκτορ Σάντος έκανε ατομικό ρεκόρ με 8,19μ. και πήρε το αργυρό. Ο Ιταλός Γκαμπριέλε Κιλά έκανε κι αυτός ατομικό ρεκόρ με 8,00μ., αλλά περιορίστηκε στο χάλκινο. Ο Τεντόγλου πήδηξε στα 8,22μ. και μόλις είχε αρχίσει! Ο 21χρονος πρωταθλητής μας είχε προκριθεί στον τελικό ως 3ος, κάνοντας μόνο ένα άλμα, στα 7,80μ. Κανείς δεν πήδηξε πάνω από 8 μέτρα στα προκριματικά. Στον τελικό, ο Τεντόγλου είχε 5 έγκυρα άλματα, όλα πάνω από 8 μέτρα!\nΗ 2η προσπάθειά του ήταν άκυρη, ωστόσο στη συνέχεια έκανε κατά σειρά 8,05μ., 8,20μ. και 8,25μ. για να βελτιωθεί εκ νέου το ρεκόρ, ενώ κράτησε το καλύτερο για το φινάλε, αφού πήδηξε στα 8,32μ., που είναι η 3η καλύτερη επίδοση της καριέρας του. Ουδείς τον πλησίασε, ουδείς είχε κάποια τύχη απέναντί του. "Είμαι χαρούμενος που εκτός από τη νίκη σημείωσα και αυτές τις επιδόσεις. Ο Ισπανός ξεκίνησε τον αγώνα του με ένα καλό άλμα και αυτό με έκανε να θέλω ακόμη περισσότερο να φτάσω στη νίκη. Είμαι χαρούμενος και ικανοποιημένος από τον αγώνα", είπε ο Τεντόγλου μετά τη νίκη του.\nΤα συναισθήματα του Καραλή ήταν αντίθετα. Ο 19χρονος πρωταθλητής στο άλμα επί κοντώ πήγε στη Σουηδία κι αυτός με μοναδικό στόχο το χρυσό μετάλλιο. Παρότι μικρότερος σε ηλικία, το 2ο σκαλί του βάθρου δεν το λογίζει ως αντάξια επιτυχία. Έχοντας ένα χάλκινο στο Παγκόσμιο Κ17 το 2015 και ένα χρυσό στο Ευρωπαϊκό Κ17 το 2016, ο πήχης ήταν ψηλά με κάθε έννοια. Εξάλλου, παρά το νεαρό της ηλικίας του, ήταν συνηθισμένος στο να αντιμετωπίζει μεγαλύτερους αντιπάλους και να τους αφήνει πίσω του. Το 2018 κατετάγη 5ος στο Παγκόσμιο κλειστού με 5,80μ., το 2019 4ος στο Ευρωπαϊκό κλειστού με 5,65μ.\nΟ 'Μανόλο' άρχισε τον αγώνα του περνώντας με τη 2η προσπάθεια τα 5,40μ.. Στη συνέχεια είχε μία άκυρη στα 5,50μ. και άφησε το συγκεκριμένο ύψος. Στην επόμενη προσπάθειά του ξεπέρασε με την πρώτη τα 5,60μ., επίδοση που τελικά του έδωσε το ασημένιο μετάλλιο, αφού έπειτα είχε 2 άκυρες στα 5,65μ. και μία στα 5,70μ. Ο Γερμανός νικητής Μπο Κάντα Λίντα Μπέχρε πήρε τη νίκη με 5,65μ., ενώ 3ος ήταν ο Γάλλος Τιμπό Κολέ με 5,60μ.\n"Είχα δουλέψει σκληρά όλο αυτό το διάστημα για να βρεθώ στην κατάσταση που θα μου επέτρεπε να διεκδικήσω τη διάκριση. Πάντα όταν είμαι σε διοργανώσεις σαν κι αυτήν, η ψυχολογία μου είναι καλή και θέλω το κάτι παραπάνω. Εννοείται πως ήθελα να πάρω πίσω στο σπίτι το χρυσό μετάλλιο, όμως αποδείχθηκε πως δεν ήταν η μέρα μου. Είμαι χαρούμενος που κατάφερα να ανέβω στο βάθρο. Σκύβω το κεφάλι και συνεχίζω τη δουλειά, γιατί έχω μπροστά μου ακόμη πολλές προκλήσεις, με μεγαλύτερη όλων το Παγκόσμιο Πρωτάθλημα που θα γίνει στη Ντόχα, αλλά και τους αγώνες Diamond League, καθώς θέλω να φτάσω μέχρι τον τελικό", είπε με το τέλος του αγώνα.\nΟ Τεντόγλου κατέκτησε το χρυσό μετάλλιο χωρίς να απειληθεί. Ο Καραλής θεωρεί "κακή μέρα" το αργυρό μετάλλιο. Με αυτήν τη νοοτροπία και αυτό το ταλέντο, που τους κατατάσσει με μεγάλη άνεση στους 30 κορυφαίους Έλληνες αθλητές κάτω των 30, αναπόφευκτα συγκαταλέγονται στις ελπίδες της Ελλάδας για τη διοργάνωση του Κατάρ στα τέλη Σεπτεμβρίου. Μαζί με άλλους πρωταθλητές μας, όπως η Κατερίνα Στεφανίδη, η Νικόλ Κυριακοπούλου και η Βούλα Παπαχρήστου, θα διεκδικήσουν μετάλλιο στο ανώτερο επίπεδο. Αν το τουρνουά του Γκέβλε διδάσκει κάτι, είναι πως οι πιθανότητες να το κατακτήσουν είναι πολλές.


Παραλειπόμενα της τοπικής πολιτικής μας ζωής….. Απρίλιος 2016 | Αττικός Παρατηρητής\nPosted by Αττικός Παρατηρητής on 25 Απριλίου, 2016\nΠλήρης πικάντικων πολιτικών θεμάτων η περιοχή μας. Μέρα με την μέρα, μήνα με το μήνα, οι εικόνες ξεθωριάζουν και τα πρόσωπα απογυμνώνονται, από τα ψεύτικα και ανούσια προεκλογικά τους συνθήματα. Και τότε φαίνεται η πραγματική τους εικόνα. Αλαζόνες, αυταρχικοί και αμετροεπείς.\nΌσο περνούν οι μέρες και οι μήνες αλλάζουν τα συναισθήματα και η τοπική ηγεσία, αναζητεί τρόπους να θεμελιώσει όσο πιο σταθερά μπορεί την εξουσία της. Και η αλήθεια είναι ότι συχνά τα καταφέρνει, χρησιμοποιώντας τις γνωστές και δοκιμασμένες πατέντες. Γιατί θα έπρεπε να ξεφύγει απ΄ αυτά η σημερινή ηγεσία του Σαρωνικού;\nΣτο προσκήνιο και πάλι οι καύσεις σκουπιδιών στις χωματερές. Ενόψει της αντιπυρικής περιόδου Μαΐου – Οκτωβρίου, έβαλαν φωτιά και έκαψαν ότι σκουπίδι περίσσευε από τους κάδους. Όμως για να μην αρχίσουμε εμείς οι «περίεργοι» τις φωνές, οργάνωσαν «άσκηση» της πολιτικής προστασίας για να εκπαιδευτούν τα στελέχια της, πως θα σβήσουν μια αληθινή φωτιά στη χωματερή, αν τύχει. Και αυτά τα λέει ο δήμαρχος σοβαρά στο δημοτικό συμβούλιο και νομίζει ότι όσοι τον ακούν, τρώνε σανό. Μήπως τρώνε τελικά;\nΤην ερώτηση για τις καύσεις σκουπιδιών στη χωματερή της Φώκαιας την έκανε ο κ. Τσαλικίδης. Ο άνθρωπος που διαχειρίστηκε την χωματερή επί 8 χρόνια, αναθέτοντας τη σχετική εργολαβία σε συγγενή του, στην οποία καιγόντουσαν κάθε χειμώνα τόνοι απορριμμάτων (Δείτε εδώ και εδώ). Μάλιστα όλα αυτά τα χρόνια, υποστήριζε με θράσος χιλίων πιθήκων, ότι αυτός έκλεισε τη χωματερή.\nΜας είπαν, ότι οι καντίνες της περιοχής κάνουν τις προμήθειές σε τιμές χονδρικής αποκλειστικά από συγκεκριμένο Σούπερ Μάρκετ. Φαίνεται ότι θα έχει πολύ καλές τιμές, συμφέρει και κάνει και προσφορές. Από ένα ποσό και πάνω ο πελάτης παίρνει δώρο και μια άδεια καντίνας για ένα + ένα χρόνο. Εμείς διαχωρίζουμε την θέση μας απ΄ αυτές τις κακοήθειες. Αυτά τα διαδίδουν μόνο οι αναξιόπιστοι.\nΚαι με την ευκαιρία, που μιλάμε για καντίνες, με ποιο καθεστώς έγιναν φέτος οι ανανεώσεις παραχώρησης των καντινών του Σαρωνικού; Γιατί πέρσι έγιναν ανανεώσεις επειδή προβλεπόταν από την προηγούμενη σύμβαση 1 + 1 χρόνος. Φέτος τι προβλέπεται; Θα μας απαντήσει κάποιος ή να ρωτήσουμε την ΕΤΑΔ;\nΤον συγκυβερνώντα (όπως τον αποκάλεσε) κ. Νίκο Βολάκο, ρώτησε ο Δημοτικός Σύμβουλος κ. Κωνσταντέλος, να του απαντήσει τι γίνεται με την καντίνα του Πεύκου, για την οποία ο κ. Βολάκος έσκιζε τα ιμάτιά του κατά την προηγούμενη τετραετία, γιατί όπως κατάγγελλε λειτουργούσε χωρίς άδεια, έπαιρνε νερό από τον δήμο, είχε κλείσει όλη την παραλία κ.α. πολλά.\nΔεν ξέρουμε αν απάντησε και τι απάντησε ο «συγκυβερνών» κ. Βολάκος αλλά εκείνο που γνωρίζουμε είναι ότι ο καντινιέρης έχει απλώσει περί τις 300 ομπρέλες και τις 600 ξαπλώστρες, καταλαμβάνοντας όλη την παραλία. Δεν επιβεβαιώνονται οι πληροφορίες, ότι ο αντιπεριφερειάρχης Φιλίππου θα οργανώσει συναυλία με τον Βασίλη Παπακωνσταντίνου, για «ελεύθερες παραλίες».\nΠοιος θα ξεχάσει ότι ο Φιλίππου, εκεί προς το τέλος Οκτώβρη, καλούσε τις τηλεοράσεις και έκανε δηλώσεις για την παράνομη καντίνα που δεν κλείνει πάραυτα το ανίκανο να περιφρουρήσει την νομιμότητα κράτος. Όλα αυτά ανήκουν στο παρελθόν. Τώρα πια είναι ομιλητής σε φόρα, για την αξιοποίηση της Αθηναϊκής Ριβιέρας και απ΄ ότι φαίνεται ένας τρόπος αξιοποίησης είναι και η καντίνα του Πεύκου.\nΟι εκλογές για την ανάδειξη προέδρου της τοπικής οργάνωσης της Νέας Δημοκρατίας, ολοκληρώθηκε με τον θρίαμβο του εκλεχτού του Δημάρχου μας, κ. Αποστόλη Αποστόλου. Έβαλε τα δυνατά του ο Δήμαρχος για να την επιτυχία του υποψηφίου του, φοβούμενος μην ξανασυμβεί το στραπάτσο των προηγούμενων εκλογών, όπου ο εκλεχτός του είχε έρθει χαλαρά 3ος.\nΠολλοί αναρωτήθηκαν, τι τον κόβει τον δήμαρχο, ποιος θα είναι πρόεδρος της ΤΟ της Νέας Δημοκρατίας (σιγά το αξίωμα) και εκτέθηκε βάζοντας απέναντι τους μισούς Νέο Δημοκράτες; Πληροφορίες που εμείς δεν υιοθετούμε σε καμία περίπτωση, λένε ότι δίνοντας αυτό το πόστο στον κ. Αποστόλη Αποστόλου, δεν θα υπάρξει εκ μέρους του διεκδίκηση της αντιδημαρχίας της Παλαιάς Φώκαιας, του χρόνου τέτοιο καιρό.\nΕίναι δυνατόν να πιστέψουμε εμείς τέτοιες ανοησίες; Είναι δυνατόν ο κ. Σωφρόνης, να μην ορίσει ως αντιδήμαρχο τον ΠΡΩΤΟ τη τάξει Νέο Δημοκράτη του Σαρωνικού και να αφήσει για 2η θητεία έναν ΠΑΣΟΚο; Όχι δεν γίνονται αυτά. Που πάνε τότε όλες οι διακηρύξεις για αξιοκρατία, που επαγγέλλεται ο Κυριάκος, του οποίου εκπρόσωπος επί του Σαρωνικού, είναι ο Δήμαρχος, αν ο αξιότερος Νέο Δημοκράτης του Δήμου δεν γίνει αντιδήμαρχος; Εκτός και αν ρισκάρει ο Δήμαρχος, να βάλει απέναντί του και τους υπόλοιπους Νέο Δημοκράτες.\nΓιατί αν γίνουν αυτά στην Παλαιά Φώκαια, τότε θα είναι δυνατόν να γίνουν τα ίδια και στη Σαρωνίδα. Δηλαδή να μην γίνει αντιδήμαρχος η κ. Γεωργοπούλου και να παραμείνει για 2η θητεία η (πρώην;) ΠΑΣΟΚ κα Γκούμα. Όχι, επιμένουμε ότι αυτά δεν γίνονται.\nΚαταγγελίες για χρήση των γραφείων και των τηλεφώνων της κοινότητας Παλαιάς Φώκαιας, από υποψήφιο πρόεδρο της ΤΟ της Νέας Δημοκρατίας, έφτασαν σωρηδόν στον Αττικό Παρατηρητή στις 2/4/2016. Τι να κάνουμε κι΄ εμείς τις δημοσιεύσαμε. Σφάλμα. Όπως είπε ο δήμαρχος στο Δημοτικό Συμβούλιο, για να είναι αξιόπιστη η καταγγελία, έπρεπε να την δημοσιεύσει ένα άλλο ενημερωτικό site του Σαρωνικού και όχι ο Αττικός Παρατηρητής. Γιατί δεν το δημοσίευσε το άλλο site Ε; Απαντήστε του.\nΤην επόμενη φορά που θα έχουμε καταγγελίες για την δράση του Δημάρχου ή όποιου παρατρεχάμενου, θα τις στέλνουμε προς δημοσίευση στο άλλο site, για να λάβει την σφραγίδα της εγκυρότητας και μετά θα τις δημοσιεύουμε κι΄ εμείς. Μωραίνει κύριος ων βούλεται απωλέσει. Και είναι έτοιμος για «απώλεια» ο δήμαρχος. Πανέτοιμος θα λέγαμε.\nΠαρ΄ όλα αυτά, ο δήμαρχος έδειξε διατεθειμένος να ερευνήσει την «αναξιόπιστη» καταγγελία του Αττικού Παρατηρητή, για να διαπιστωθεί αν έγινε ή όχι χρήση των γραφείων και των τηλεφώνων της Παλαιάς Φώκαιας, για την προπαγάνδιση υποψηφίου προέδρου της Νέας Δημοκρατίας. Μόλις έρθουν, είπε, οι λογαριασμοί των τηλεφώνων της Κοινότητας, θα δούμε αν έγιναν τηλέφωνα από το πρωί, μέχρι αργά το απόγευμα του Σαββάτου της 2/4/2016, όπως κατάγγειλαν δεκάδες δημότες.\nΒέβαια, μέχρι τώρα οι λογαριασμοί που στέλνονται από την τηλεφωνική εταιρεία στο Δήμο, δεν συνοδεύονται από λίστες των τηλεφωνημάτων που πραγματοποιούνται. Αχ!!! τι ατυχία, ίσως να μην μάθουμε ποτέ αν έγιναν ή όχι τα τηλέφωνα από τα γραφεία της κοινότητας;\nΚαι ας πάρουμε ως δεδομένο ότι έγινε χρήση τα γραφεία και τα τηλέφωνα της κοινότητας και αν τελικά ο δήμαρχος περιφρουρώντας την αξιοπιστία του, δώσει εντολή να σταλούν συνημμένες στους λογαριασμούς και οι λίστες των τηλεφωνημάτων του Σαββάτου 2/4/2016, αυτός ο υποψήφιος πρόεδρος δεν μπορούσε να διαθέσει 50 € να κάνει 200 τηλέφωνα από το σπίτι του; Τέτοιο πόστο θα καταλάμβανε, τέτοια δόξα θα εισέπραττε, είναι δυνατόν; Αμάν πια με τους κρατικοδίαιτους τσίπιδες.\nΣτην Ανάβυσσο όλα αυτά είναι λυμένα. Ο Χαρίτος θα γίνει αντιδήμαρχος και ο Γκέραλης θα γίνει κλητήρας. (συγνώμη, πρόεδρος της ΑΔΑΜΚΕΣ, θέλαμε να γράψουμε). Βέβαια τίθεται ένα ζήτημα. Αν δεν αλλάξουν οι αντιδήμαρχοι της Παλαιάς Φώκαιας και της Σαρωνίδας, γιατί να αλλάξει της Αναβύσσου;\nΔιάσπαση στον 3ο σε δύναμη συνδυασμό του Δημοτικού Συμβουλίου του Σαρωνικού ΡΙΖΕΣ. Το 50% των Δημοτικών Συμβούλων ανεξαρτητοποιήθηκε και δηλώνει ότι παραμένει στην υπηρεσία των δημοτών που τον ψήφισαν “τοις κείνων ρήμασι πειθόμενος”. Εν ολίγοις την ξερίζωσαν την ΡΙΖΕΣ.\nΟ Δήμαρχός μας πάνω στην μπουλντόζα αποφασισμένος να ξηλώσει τις χερσαίες εγκαταστάσεις του ιχθυοτροφείου στο 60ο χιλ. της Ε.Ο. Αθηνών – Σουνίου, όπως είχε βροντοφωνάξει προεκλογικώς. Μας το έστειλε φίλος να το δημοσιεύσουμε πρωταπριλιά, αλλά επειδή όπως φαίνεται για τον δήμαρχο κάθε μέρα είναι πρωταπριλιά, άρα η γελοιογραφία είναι πάντα επίκαιρη.\nΚαλές ΓΙΟΡΤΕΣ Βρε!!!\nOne Response to “Παραλειπόμενα της τοπικής πολιτικής μας ζωής….. Απρίλιος 2016”\n25 Απριλίου 2016 στις 20:51\nωπα!!!! τι διαβαζουν τα ματακια μου;\nτι εγινε κυριε αττικε; τι αρθρο ειναι αυτο;\nεσεις που υποστιριζατε τον σοφρονη με χιλια;\nπου χαλασε η μανεστρα πειτε μας…πειτε μας.\nΠαραλειπόμενα της πολιτικής μας ζωής (1) Την επιτυχημένη, από πλευράς αναγνωσιμότητας, στήλη της έντυπης έκδοσης του...\n« Πεζοπορία στη Λίμνη Δόξα στην ορεινή Κορινθία, με τη «ΝΙΚΗ ΚΕΡΑΤΕΑΣ»\nΞεκίνησαν οι διανομές σε 10631 ωφελουμένους του ΤΕΒΑ »


ΤΟ ΛΕΞΙΚΟ ΤΗΣ ΠΟΥΣΤΙΑΣ :: Reds Against The Machine\nΤΟ ΛΕΞΙΚΟ ΤΗΣ ΠΟΥΣΤΙΑΣ\nΓράφτηκε απο red apple στις 15:06 | 18-01-2016\nTags: ΑΝΤΙΠΡΟΠΑΓΑΝΔΑ, ΠΟΑ, ΑΝΤΙΟΛΥΜΠΙΑΚΗ ΠΡΟΠΑΓΑΝΔΑ, ΜΕΤΑΓΡΑΦΕΣ ΠΑΙΚΤΩΝ, ΣΤΗΜΕΝΑ\nΗ σουβλιά που με ταλαιπωρεί εδώ και χρόνια ψηλά, στο δεξί μπράτσο έγινε ανυπόφορη τις τελευταίες βδομάδες. Μια και δυό και τρείς και οκτώ πάω στον ορθοπεδικό. Ανίατη τενοντίτιδα, μου λέει. Έπαθα συγγενικό. "Τη βάψαμαν", μονολόγησα. Μέ εστειλε στο νοσοκομείο Κοσμοπόλιταν, πώς το λένε τέλος πάντων, για εξετάσεις. Ο μάστερ ορθοπέδας ξεψάχνισε, σοβαρός, τη μαγνητική κι ύστερα με ερώτησε με βλοσυρό ύφος:\n"Ρε μπας και είσαι Γαύρος;"\n"Και τί σχέση έχει αυτό ιατρέ μου", ψελλίζω.\n"Ρε συ, είναι επόμενο. Άμα έχεις συνέχεια ψηλά τα χέρια για να πανηγυρίζεις παθαίνεις τενοντίτιδα. Νάσουν ο μόνος...".\nΗθικό (ιατρικό) Δίδαγμα: ΤΟ ΠΟΛΥ ΤΟ ΠΑΝΗΓΥΡΙ ΚΑΝΕΙ ΚΑΚΟ ΣΤΗΝ ΥΓΕΙΑ\nΤΗΝ ΠΟΥΣΤΙΑ ΠΟΛΛΟΙ ΗΓΑΠΗΣΑΝ, τον πούστη καμπόσοι\nΚαι τώρα, σιχάματα κωλόγαυροι, ανοίξτε καλά τα γκαβά σας και φορέστε κράνος. Θα μπούμε σε σκοτεινές οπές, σε τρούπες και σε καταχθόνιες στοές σεναρίων και συνωμοσιών. Μετράω τα αποτελέσματα του πόα στις τελευταίες τρείς αναμετρήσεις του για τη σούπερ λίγδα και για το κύπελλο.\nΠΡΟΣΦΑΤΑ ΑΠΟΤΕΛΕΣΜΑΤΑ ΠΟΑ\n4-2 με τον Παναγριανιακό: Χι Ημίχρονο, άσο τελικό με ανατροπές καθόλη τη διάρκεια του ματς. Με γκολ οφσάιντ στην πρώτη ισοφάριση του πόα και αποβολές-εμπλοκή του Εσιέν που του χαρίστηκαν όπως τα πρόστιμα της Τροχαίας το Πάσχα .\n1-2 με τον Παμπαγουριακό: Χι Ημίχρονο, διπλό τελικό, με οφσάιντ το πρώτο γκολ της ισοφάρισης του πόα.\n0-0 με τον Παμπελατειακό: Χι Ημίχρονο, Χι τελικό με καθαρή αποβολή για τον Μπεργκ που του χαρίστηκε ξανά.\nΠαρατηρούμε πως η χαρά της φάπας κάθε κωλόγαυρου παίζει τις μαθηματικές συναρτήσεις στα δάχτυλα. Όλους, σχεδόν τους στοιχηματικούς συνδυασμούς αποτελεσμάτων, ημιχρόνων -τελικών και σκορ έχει φέρει ο πρωταθλητής της πουστιάς σε όλα τα σπορ, παντοτινός. Έως στιγμής δεν υπάρχουν αντιδράσεις από τις ντόπιες και ξένες αρχές, ούτε αναρωτιέται κανείς για τα..."γούστα που βγάζει στο χορτάρι", ο πόας.\nΚάνω αμέσως τους υπολογισμούς. Γεωμετρία, τριγωνομετρία, τρίγωνα-κάλαντα, και ξαφνικά...\nΟΜΟΡΦΙΕΣ ΤΟΥ ΜΑΡΤΗ: ΞΑΝΘΗ-ΠΟΑ 3-2 (16/3/2008)\n"Οι παίκτες του ΠΑΟ έπαιζαν χαλαρά σε ένα ματς-τελικός καθώς χρειάζονταν τη νίκη για να παραμείνουν στην κορυφή" -Σωτήρης Κωσταβάρας, Αθλητική Κυριακή\nΠροϊόντος του χρόνου και αφού ...χαλάρωσαν οι γεννημένοι εισπράχτορες της καρπαζάς...\nΑρχές καλοκαιριού του 2011\nΓιός πολύ γνωστού παράγοντα του αθλητισμού, στις 16 Μαρτίου του 2008, ποντάρισε στον αγώνα Ξάνθη-Παναθηναϊκός, περίπου 1,3 εκ. ευρώ σε νίκη της Ξάνθης και στο "over", μέσω εταιρείας στοιχήματος με έδρα τη Μαλαισία. Το ματς τελικά είχε λήξει 3-2 υπέρ της Ξάνθης και ο... υιός κέρδισε 13.500.000 ευρώ. Πληροφορίες φέρουν τον συγκεκριμένο νεαρό να κλήθηκε την Τετάρτη στη Ασφάλεια Αττικής, για να δώσει εξηγήσεις.\nO εισαγγελεύ Σαγώνιας (ΑΠΟΣΠΑΣΜΑ ΕΚΠΟΜΠΗΣ "Η ΔΙΚΗ", 30/5/11)\nΒΙΝΤΕΟ ΑΓΩΝΑ Ξάνθη-ΠΟΑ 3-2\nΟΙ ΒΛΑΧΟΔΗΜΑΡΧΟΙ ΤΗΣ ΕΚΔΙΚΗΣΗΣ\nΕίναι αξιοπερίεργο το πώς καταφέρνουν να μεταλλάσσονται όσοι διαβαίνουν -ή νομίζουν πως θα διαβούν- την κερκόπορτα του σωματεμπορείου Παναθηναϊκός. Από άνθρωποι γίνονται ύαινες. Να, όπως ο Βλαχοδήμαρχος -πως τόνε λένε- τον παικτάκο της φυλής των Νάβαχο που ονειρεύεται να κεράσει με το καρβέλι της εκδίκησης τον Θρύλο, άμα φορέσει τη σκελέα του πόα.\nΟ Βλαχοδήμος αναπνέει για να εκδικηθεί τον Ολυμπιακό επειδής δεν τόνε παίζανε στου Ρέντη! Αλλά δεν είναι μοναχός του. Πώς να ξεχάσουμε την κότα Λέτο και τη συμπεριφορά του στον Τοροσίδη, στο Ναό...\nκι ενώ ο Θρύλος συνεχίζει να... διδάσκει ήθος, όπως μας ενημερώνει ο Γαύρος:\n"Τους τελευταίους μήνες η χώρα μας βρέθηκε και βρίσκεται μπροστά σε μια μεγάλη πρόκληση, η οποία φυσικά είναι πολύ δύσκολη, με αφορμή το κύμα προσφύγων που δίνει το δικό του αγώνα, με τους κατοίκους των νησιών να προσφέρουν βοήθεια. Μάλιστα, το κοινωνικό έργο που προσφέρουν, τους έχει κάνει να συγκαταλέγονται ανάμεσα στους υποψήφιους για το Νόμπελ Ειρήνης, με τους Τσόρι Ντομίνγκες και Μπράουν Ιντέγε να δείχνουν τη στήριξή τους με τη ψήφο τους.Συγκεκριμένα, οι δύο παίκτες του Θρύλου, φιλοξενήθηκαν σε ένα εξαιρετικό θέμα, το οποίο προβλήθηκε στο κεντρικό δελτίο ειδήσεων του Mega και αφού οι δύο άσοι του Θρύλου ψήφισαν την υποψηφιότητα των Ελλήνων νησιωτών, κάλεσαν όλο τον ελληνικό λαό να πει και να ψηφίσει κι αυτός με τη σειρά του, ούτε ώστε να επιτευχθεί το συγκεκριμένο εγχείρημα".\nΤΟ ΒΙΝΤΕΟ https://youtu.be/Cv7WjDbn8fA\n...Ο ΦΑΡΟΣ ΖΕΙ!\nΣτο ΟΑΚΑ ο τελικός του Kυπέλλου! Όπως ανακοινώθηκε από την ΕΟΚ, ο τελικός του Kυπέλλου μπάσκετ Παναθηναϊκός-Φάρος Κερατσινίου θα διεξαχθεί στο ΟΑΚΑ. Την Κυριακή 6 Μαρτίου και ώρα 17:30 το παιχνίδι.\n11:41 | 08-12-2016 από Γιάννης ο Red\nΟ οποίος Σωτήρης Βοργιάς τυγχάνει και δημοτικός σύμβουλος Γλυφάδας με την αυτοδιοικητική παράταξη των Χρυσαύγουλων(όντας υποψήφιος δήμαρχος στις τελευταίες αυτοδιοικητικές εκλογές). Σε αυτό το θέμα μούγκα οι ΑΡΔ. Άμα ήταν άλλοι(π.χ.Παπουτσέλης),θα το είχαν πρώτο θέμα.\n15:35 | 19-01-2016 από savvas gridlock\nAδαμ, εγω δεν πιστευω οτι ο Δημητρης Γιαννακοπουλος επαιξε το ποσο που φερεται να επαιξε στο Ξανθη-ΠΑΟ του 2008. Οτι μπορει να στοιχηματισε κοντρα το βαζελο, ΟΚ. Οτι μπορει να επαιξε αυτο το ματς π.χ. στη Μαλαισια, ΟΚ. Οτι ομως υπαρχει στοιχηματικη που δεχεται τετοιο πονταρισμα σε ματς ελληνικου πρωταθληματος, δεν παιζει. Αν υπαρχει οντως τετοια στοιχηματικη, να παμε να ξεχρεωσουμε τη χωρα σε 1 μηνα.\n02:37 | 20-01-2016 από red apple\nΕγώ Σάββα δεν διατυπώνω προσωπική γνώμη. Αφού το ξέρεις... Αυτά γράφηκαν και δεν ξεγράφηκαν. Και μένα μου μοιάζει εξωπραγματικό, αλλά δεν έχω και γνώση του τί παίζεται στην χερσόνησσο της Μαλαίας. Μπορεί και να δέχονται τέτοια στοιχήματα εν είδη συμφωνίας για ξέπλυμα χρήματος. Δεν μπορεί να συμβαίνει κάτι τέτοιο;


Οι νέοι στην Ελλάδα θέλουν να κάνουν οικογένεια... αλλά δεν μπορούν | larissanet.gr - H Νέα Εφημερίδα της Λάρισας\nΕλλάδα » Οι νέοι στην Ελλάδα θέλουν να κάνουν οικογένεια… αλλά δεν μπορούν\nΟι νέοι στην Ελλάδα θέλουν να κάνουν οικογένεια… αλλά δεν μπορούν\nΗμερομηνία: 2 Ιουνίου 2018, 12:44 Κατηγορία: Ελλάδα\nΌλες οι έρευνες, με τελευταία την έρευνα being young in Europe που είδε το φως της δημοσιότητας πρόσφατα, συγκλίνουν στο ίδιο γεγονός: ο πληθυσμός στην Ευρώπη γερνάει και η χώρα μας δεν αποτελεί εξαίρεση – αντίθετα είναι από τα πιο χαρακτηριστικά παραδείγματα του κανόνα αφού έχει έναν από τους πιο γερασμένους πληθυσμούς της ηπείρου. Την ίδια ώρα, και παρά τις όποιες πολιτισμικές διαφορές ανάμεσα στις χώρες της ΕΕ, διαπιστώνονται ομοιότητες μεταξύ των νέων της Ευρώπης σε ό,τι αφορά τη μετάβαση σε ορισμένες πτυχές της ενηλικίωσης. Για παράδειγμα, οι νέοι τείνουν να εγκαταλείπουν την πατρογονική εστία σε μεγαλύτερες ηλικίες απ” ό,τι παλαιότερα αλλά και να δημιουργούν σε μεγαλύτερη ηλικία τη δική τους οικογένεια. Παράλληλα, αυξάνεται και η ηλικία που τεκνοποιούν οι γυναίκες.\n«Υπάρχει διάχυτο ένα κλίμα απαισιοδοξίας που μας λέει πολλά για το φαινόμενο» εξηγεί στο ΑΠΕ-ΜΠΕ η Αλεξάνδρα Τραγάκη, καθηγήτρια Οικονομικής Δημογραφίας στο Χαροκόπειο Πανεπιστήμιο. Σύμφωνα με την ίδια, η βασική αιτία είναι η οικονομική ανασφάλεια, συναίσθημα που εντάθηκε με την κρίση. «Στη χώρα μας πάντοτε οι νέοι έφευγαν πιο αργά από τα σπίτια τους απ” ό,τι σε άλλες χώρες της Ευρώπης. Αλλά η κρίση έκανε χειρότερα τα πράγματα. Κι αυτό δεν πρέπει ασφαλώς να μας εκπλήσσει. Απασχόληση και οικονομική ασφάλεια είναι καθοριστικοί παράγοντες για τη δημιουργία οικογένειας» σημειώνει. Τον ισχυρισμό αυτόν αποδεικνύει το γεγονός ότι έχει αυξηθεί αισθητά ο αριθμός των γυναικών που ανήκουν στην ηλικιακή ομάδα 35-39 χρόνων, έχουν δουλειά και επιλέγουν να τεκνοποιήσουν.


Ούρσουλα Κορμπερό Netflix La Casa de Papel\nΗ απίθανα σέξι Ούρσουλα Κορμπερό που εκτοξεύτηκε στη διασημότητα μέσα από τον ρόλο της Τόκιο στη δημοφιλή σειρά La Casa de Papel του Netflix, αποζημίωσε τους περισσότερους από 20 εκατ. followers της στο instagram με τον πιο αισθησιακό τρόπο.\nΗ ίδια κοινοποίησε μια συλλογή φωτογραφιών της με μονοκίνι, αποκαλύπτοντας την ακόμη πιο τολμηρή εκδοχή του εαυτού της και προκαλώντας παροξυσμό στους ακολούθους της.\nαπό τις λίγες.\nΤι μαυροτσούκαλο είναι αυτό;\nΑπό πρόσωπο πως πάμε ?\nΠως αντιστράφηκαν τα πράγματα, Παλιά η γυναίκα πόζαρε δείχνοντας πρόσωπο, στήθος και πόδι, σήμερα ποζάρουν δείχνοντας κώλο, κωλο και κώλο. ! Γυναίκες ! Άντε να βρεις άκρη. Παίδες το ρητό της ευτυχισμένης ζωής είναι : Αυτωσέ τες εκεί που τις βρίσκεις και άφησέ τες εκεί που τις αύτωσες.\nτο ουρανιο τοξο γιατι το βαζουν σχεδον ολοι?? να τραβήξουν τα κλικ τις LGTB κοινοτητας/??\nτριτοτεταρτες προσωπικοτητες με γεγονοτα τουαλετας...ιδρωσατε παλι τη δημοσιογραφικη φανελα...\nΝαι, αλλά όχι μόνο έκανες το "κλικ" που τους δίνει έξτρα θέαση στα άρθρα τους, άφησες και σχόλιο από πάνω.\nΤην εβαλαν γιατί είναι κορμάρα ... να διαμορφώνετε σωστά και το σεξουαλικό ένστικτο των νεαρών .


Ο Κολλοειδής Άργυρος Θεραπεύει .. ~ e - Πολίτες\n28.3.13 Αναδημοσιεύσεις, Άρθρα, Διατροφή, Έρευνα, Υγεία\nΑς είναι καλά όσοι έχουν ιντερνέτ στην χώρα μας που προτίμησαν τα παιχνίδια στο facebook και την ανάρτηση πάσης βλακείας αντί να ψηφίσουν στο internet για την μη εφαρμογή του Alimentarius στην χώρα μας. Οι καουμπόηδες του Φαρ Ουέστ πριν πιούν νερό που ήταν αμφιβόλου ποιότητος έβαζαν μέσα στο ποτήρι τους για δέκα λεπτά έως ένα τέταρτο ένα ασημένιο δολάριο κέρμα!\nΤο Food and Drug Administration (FDA), (Αμερικανικός κυβερνητικός οργανισμός φυσικά) δεν συμφωνεί και αποφάσισε ότι όλα τα προϊόντα κολλοειδούς αργύρου που πουλιούνται στην χώρα είναι ανασφαλή και μη-τυποποιημένα. Λένε ότι δεν γνωρίζουν σημαντικές επιστημονικές μελέτες ή στοιχεία που υποστηρίζουν την χρήση του για τη θεραπεία σοβαρών ασθενειών δηλ. μπλα μπλα μπλα …\nΑυτή είναι ακόμη μια περιοχή όπου οι νομοθέτες της κυβερνήσεως επηρεασμένοι από τις Μεγάλες Φαρμακευτικές Πολυεθνικές προσπαθούν να δυσφημίσουν την αποτελεσματικότητα μιας υψηλής αποτελεσματικότητας φυσική θεραπεία για τις λοιμώξεις. Λεπτομέρειες ΕΔΩ .\nΟι ιδιώτες που θα αποφασίσουν να χρησιμοποιήσουν τον κολλοειδή άργυρο πρέπει να είναι προσεκτικοί και να τον χρησιμοποιούν μόνο για ΟΣΟ ΔΙΑΣΤΗΜΑ απαιτείται να θεραπευόσουν μια υπάρχουσα ασθένεια, αντί να καταλώνουν καθημερινά μεγάλες δόσεις για μακρές περιόδους.\nΆλλες ιατρικές χρήσεις: Απολυμαντικό: Ο Διεθνής Διαστημικός Σταθμός ISS και ο Ρωσικός διαστημικός Mir χρησιμοποιούν κολλοειδή άργυρο για τον καθαρισμό του νερού. Ο Παγκόσμιος Οργανισμός Υγείας (WHO) έχει στον κατάλογο του τον κολλοειδή άργυρο σαν απολυμαντικό του νερού στις χώρες του τρίτου κόσμου, χρησιμοποιώντας τις αντιβακτηριδιακές του ιδιότητες.\nΤοπικό αντισηπτικό και αντιμυκητιακό: Ο κολλοειδής άργυρος είναι εξαιρετικός για τοπική εφαρμογή σε γρατσουνιές, πληγές, κοψίματα και ανοιχτές πληγές σαν αντισηπτικό που καταστρέφει τα βακτηρίδια. Επιπροσθέτως κλινικές αποδείξεις δείχνουν την αποτελεσματικότητα του στην εξάλειψη των κολπικών μυκητιάσεων με τοπικές εφαρμογές και πλύσεις.\nΑντιμικροβιακ: Πιθανώς ένας από τους πλέον σημαντικούς ιατρικούς ρόλους του κολλοειδούς αργύρου είναι η ικανότητα του να καταστρέφει θανατηφόρα παθογόνα όπως το ΥΠΕΡβακτήριο MRSA (Μethicillin Resistant Staphylococcus aureus, χρυσίζων σταφυλόκοκκος ανθεκτικός στη μεθικιλλίνη) είναι υπαίτιο σε ευρωπαϊκό επίπεδο για το 44% επί του συνόλου των 380.000 ενδονοσοκομειακών λοιμώξεων που καταγράφονται κατά μέσο όρο ετησίως, για 1.050.000 επιπλέον ημέρες νοσηλείας και όλα αυτά με ένα κόστος που ξεπερνά τα 380.000.000 ευρώ κατ’ έτος. Το βακτήριο MRSA έχει άκρως επεκτατικές τάσεις.\nΈτσι αλλάζοντας «κοστούμι» αποφάσισε να επιβάλει την παρουσία του εκτός από τα νοσοκομεία και στην κοινότητα, απειλώντας ολόκληρο τον πληθυσμό. Και μπορεί αυτή η περιγραφή να μοιάζει γλαφυρή, ωστόσο ο κίνδυνος από το MRSA συνεχώς γιγαντώνεται. Το MRSA ΤΡΩΓΕΙ ΤΗΝ ΣΑΡΚΑ.\nΗ θεραπεία αυτή ανακαλύφθηκε κατά την διάρκεια έρευνας το 1970 στο πανεπιστήμιο Syracuse από τον δόκτορα Robert O. Becker. Η ερευνά του κατασυκοφαντήθηκε από το FDA. Η χρηματοδότηση σταμάτησε φυσικά το 1980, και ο Becker αναγκάσθηκε να κλείσει το εργαστήριο του και να σταματήσει την έρευνα. Βρισκόταν στο κατώφλι ανακαλύψεως της αναγεννήσεως των ανθρωπίνων οργάνων και του ιστού!\nΟ Κολλοειδής άργυρος ισχυρό φυσικό αντιπαθογόνο\nΓεννήτρια παραγωγής κολλοειδούς αργύρου CSG-1


Σε εξέλιξη η πορεία για την επέτειο του Πολυτεχνείου – Κλειστοί οι δρόμοι, σε επιφυλακή η ΕΛΑΣ – News-Now\nby news-now November 17, 20195:42 pm\nΣε εξέλιξη η πορεία για την επέτειο του Πολυτεχνείου – Κλειστοί οι δρόμοι, σε επιφυλακή η ΕΛΑΣ\nΣε εξέλιξη είναι η πορεία για την επέτειο του Πολυτεχνείου. Πριν λίγα λεπτά η πορεία του «μπλοκ» με την αιματοβαμμένη σημαία έφτασε μπροστά από την πρεσβεία των ΗΠΑ. Μόλις έφτασαν οι διαδηλωτές έψαλλαν τον εθνικό ύμνο, ύψωσαν τα χέρια τους πάνω από τη σημαία, τη δίπλωσαν και διαλύθηκαν.\nΚλειστοί είναι πολλοί κεντρικοί δρόμοι της πρωτεύουσας ενώ πάνω από την Αθήνα υπερίπταται ελικόπτερο της ΕΛΑΣ. Οι Αρχές έχουν καταρτίσει ένα πολύπλευρο σχέδιο προκειμένου να αποτρέψουν επεισόδια από γνωστούς αγνώστους. Συνολικά 5.000 αστυνομικοί βρίσκονται επί ποδός ενώ την εμφάνισή της θα κάνει και πάλι η ομάδα ΔΡΑΣΗ, πρώην ΔΕΛΤΑ.\nΣυνολικά 5.000 αστυνομικοί από τις υπηρεσίες των ΜΑΤ, των ΥΜΕΤ και της ΔΙΑΣ, βρίσκονται επί ποδός ενώ την παρουσία της θα κάνει και πάλι η ομάδα ΔΡΑΣΗ (πρώην ΔΕΛΤΑ). Επίσης άντρες της ασφάλειας θα δίνουν εικόνα στη ΓΑΔΑ για την κατάσταση που διαμορφώνεται σε κρίσιμα σημεία της πρωτεύουσας.\nΤα μέτρα της αστυνομίας θα είναι δρακόντεια, ειδικά στο Κέντρο της Αθήνας, ενώ σε αυξημένη ετοιμότητα βρίσκονται και τα αστυνομικά τμήματα υπό το φόβο επιθέσεων από ομάδες νεαρών. Ο βασικός προβληματισμός της ΕΛΑΣ είναι η κατάσταση που θα διαμορφωθεί στα πολύπαθα Εξάρχεια, το βασικό ορμητήριο αντιεξουσιαστών και αναρχικών, ειδικά μετά τις τελευταίες επιχειρήσεις της ΕΛΑΣ τόσο στην ΑΣΟΕΕ όσο και σε καταλήψεις της περιοχής.\nΑπό τις 3 το μεσημέρι έχει κλείσει ο σταθμός του Μετρό «Μέγαρο Μουσικής» ενώ στις 16:30 έκλεισαν οι σταθμοί «Ευαγγελισμός» και «Σύνταγμα». Παράλληλα από τις 12 το μεσημέρι τέθηκαν σε ισχύ έκτακτες κυκλοφοριακές ρυθμίσεις με σταδιακή διακοπή της κυκλοφορίας στην ευρύτερη περιοχή του κέντρου στους οδικούς άξονες της Πατησίων, Σταδίου, Βασ. Σοφίας, Λεωφόρου Αλεξάνδρας, καθώς και στις παράλληλες και καθέτους αυτών.\nΟ ΟΑΣΑ θα προβεί σε προσωρινές τροποποιήσεις της διαδρομής και μεταφοράς της αφετηρίας λεωφορειακών γραμμών και γραμμών τρόλεϊ, σε οδούς περιμετρικά του Πολυτεχνείου και σε όλο το κέντρο της πόλης, σύμφωνα με τις υποδείξεις και τα μέτρα της ΕΛΑΣ, σταδιακά και ανάλογα με τις επικρατούσες κυκλοφοριακές συνθήκες έως την Δευτέρα 18/11/2019 στις 06:00.


Ανακούφιση και στα ξένα ΜΜΕ ~ Ότι Κινείται\n5:11 μ.μ. otikineitai No comments\nΗ ανακοίνωση της Προεδρίας της Δημοκρατίας ότι ο Λουκάς Παπαδήμος αναλαμβάνει χρέη εντολοδόχου πρωθυπουργού κυριαρχεί στα διεθνή ΜΜΕ, τα οποία με ανακούφιση αντιμετωπίζουν την είδηση. Ωστόσο, δεν λείπουν τα σχόλια περί καθυστερήσεων και σκληρών διαπραγματεύσεων.\nΜε τίτλο «η Ελλάδα επιτέλους συμφωνεί για τον προσωρινό πρωθυπουργό», το βρετανικό δίκτυοBBC έχει πρώτη είδηση τον ορισμό του Λουκά Παπαδήμου ως νέου πρωθυπουργού της Ελλάδας.\n«Ο πρώην αντιπρόεδρος της Ευρωπαϊκής Κεντρικής Τράπεζας (ΕΚΤ) Λουκάς Παπαδήμος διορίστηκε νέος πρωθυπουργός της Ελλάδας, μετά από ημέρες διαπραγματεύσεων», διευκρινίζει.\nΣτο ίδιο κλίμα, το αμερικανικό CNN τονίζει στην πρώτη του σελίδα ότι ο «Παπαδήμος ηγείται της ελληνικής κυβέρνησης συνεργασίας», και ότι ο «πρώην αντιπρόεδρος της ΕΚΤ διορίστηκε νέος πρωθυπουργός της Ελλάδας, καθώς η χώρα παλεύει με την οικονομική κρίση».\nΗ γερμανική οικονομική εφημερίδα Handelsblatt γράφει «τέσσερις ημέρες διαπραγματευόταν σκληρά –σήμερα έχει σχεδόν πετύχει το στόχο του: Ο πρώην τραπεζίτης Λουκάς Παπαδήμος σχηματίζει τη μεταβατική κυβέρνηση. Θεωρείται ειδικός, ο οποίος απέφευγε τα φώτα της δημοσιότητας. Τώρα οι προβολείς βρίσκονται πάνω του».\n«Ο Παπαδήμος εντολοδόχος πρωθυπουργός», είναι ο τίτλος της ηλεκτρονικής έκδοσης του γερμανικού περιοδικού Spiegel. «Η καριέρα του τον οδήγησε στα πιο υψηλά τραπεζικά κλιμάκια της Ευρώπης –τώρα όμως αντιμετωπίζει την πιο δύσκολη πρόκληση: Ως νέος πρωθυπουργός πρέπεινα κρατήσει την Ελλάδα από την κατάρρευση. Έχει την τεχνογνωσία. Ωστόσο, αρκετοί από τους συμπολίτες του έχουν κακές αναμνήσεις από αυτόν...»\nΗ γαλλική Le Monde αναφέρει: «Μετά από τέσσερις ημέρες διαπραγματεύσεων, η αγωνία τελείωσε: ο πρώην αντιπρόεδρος της ΕΚΤ, Λουκάς Παπαδήμος θα είναι ο νέος πρωθυπουργός της κυβέρνησης συνασπισμού στην Ελλάδα».\nΣύμφωνα με τη γαλλική εφημερίδα, ο Παπαδήμος, 64 ετών, ήταν το φαβορί για τον πολιτικό κόσμο της Ελλάδας, τους τραπεζίτες αλλά και τους διεθνείς εταίρους.\nΣτις δηλώσεις του Λουκά Παπαδήμου, αμέσως μετά την ανάληψη της εντολής για σχηματισμό κυβέρνησης αναφέρεται η επίσης γαλλική Liberation, που σημειώνει ότι ο πρώην αντιπρόεδρος της ΕΚΤ τόνισε ότι η Ελλάδα βρίσκεται σε ένα «κρίσιμο σταυροδρόμι», και προσέθεσε ότι η ευρωζώνη αποτελεί εγγύηση νομισματικής σταθερότητας για τη χώρα μας.\nΣτην ατζέντα της νέας κυβέρνησης αναφέρεται η οικονομική Les Echos: «Η πρώτη αποστολή του Λουκά Παπαδήμου, αφού σχηματίσει το υπουργικό συμβούλιο, θα είναι να ανταποκριθεί στις ευρωπαϊκές υποχρεώσεις της χώρας και να εφαρμόσει τις μεταρρυθμίσεις που χρειάζονται. Η Αθήνα θα πρέπει να εξασφαλίσει πολύ σύντομα την επόμενη δόση του δανείου που δέχεται, ύψους 8 δισ. ευρώ, η εκταμίευση της οποίας είναι ζωτικής σημασίας για να αποφύγει τη χρεοκοπία στο άμεσο μέλλον», αναφέρει το δημοσίευμα.


Γ.Πετκανάς: «Τιμούμε τα διδάγματα, τις αρχές και τις αξίες που αποτελούν πρόσκληση συμμαχίας» | blog καθημερινής ενημέρωσης\nΟ υποψήφιος δήμαρχος Καστοριάς, επικεφαλής του συνδυασμού «Συμμαχία Ευθύνης» μαζί με υποψήφιους δημοτικούς συμβούλους και συνεργάτες της δημοτικής κίνησης για τον Δήμο Καστοριάς, παραβρέθηκαν και συμμετείχαν στις επετειακές εκδηλώσεις για την 25η Μαρτίου που πραγματοποιήθηκαν στην πόλη μας.\nΟ Γιώργος Πετκανάς σε δηλώσεις του τόνισε:\n«Η εθνική επέτειος, η διπλή γιορτή της Ορθοδοξίας και του Ελληνισμού αναδεικνύει διδάγματα, αρχές και αξίες με διαχρονικότητα που όλοι οι Έλληνες τιμούμε. Αποτελεί πρόσκληση συσπείρωσης και συμμαχίας όλων μας. Συμβολίζει με αυθεντικό τρόπο την αναγέννηση του τόπου μας. Η συμμαχία όλων μας, θα σταθεί ικανή να μας βγάλει από το δρόμο της παρακμής και θα μας βάλει πάλι στην οδό των μεγάλων και υψηλών στόχων, επαναφέροντας στο προσκήνιο τις αξίες, με επίκεντρο τον άνθρωπο».\nΤσακιρίδης με Συναδινό » Με πίστη στις αρχές και αξίες μας θα πορευθούμε. Άλλα περιθώρια για χαμένο χρόνο δεν υπάρχουν..» Δ.Τ – Σήμερα 9 Φεβρουαρίου 2019 είχα την χαρά και τιμή να συναντηθώ με τον συμπατριώτη μας Ελευθέριο Συναδινό, Στρατηγό...\nΠρόσκληση ΑΔΑΜΟΠΟΥΛΟΥ για τις 6 Μαρτίου. Ανακοινώνει όνομα και αρχές του συνδυασμού του Follow...\nΔημοσιεύτηκε απο τον Bill Xrisiko στις 26,Μάρτιος, 2019, 12:33 μμ. στις Κατηγορίες photos, ΔΕΛΤΙΑ ΤΥΠΟΥ, ΚΑΣΤΟΡΙΑ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Φωτήλας: "Θα είμαι στο Σύνταγμα την Τετάρτη" - Pelop.gr\nΦωτήλας: "Θα είμαι στο Σύνταγμα την Τετάρτη"\nΣημεία από την τοποθέτηση του Ιάσονα Φωτήλα, βουλευτή Αχαΐας του Ποταμιού, στο ραδιόφωνο της ΕΡΤ3 το μεσημέρι της Τρίτης, 14 Ιουνίου και τη δημοσιογράφο κ. Ασπασία Βούζη.\nΟι γιατροί και το νοσηλευτικό προσωπικό του Πανεπιστημιακού Νοσοκομείου του Ρίου, παρά τις δεδομένες ελλείψεις σε κρεβάτια, επέδειξαν άψογη συμπεριφορά κατά τη διάρκεια της νοσηλείας μου.\nΕίναι λυπηρό το θέαμα οι κυβερνώντες να βιώνουν προπηλακισμούς από τους πολίτες και προσωπικά στέκομαι απέναντι σε τέτοιες ενέργειες από όπου κι αν προέρχονται. Έσπειραν ανέμους όμως οι νυν κυβερνώντες και θερίζουν θύελλες.\nΑπό τον Οκτώβριο μάλλον θα έχουμε επανάληψη του έργου που θα οδηγήσει στο «να πάρουμε τη δόση το συντομότερο» καθώς έρχεται η δεύτερη αξιολόγηση με τα εργασιακά. Θα 'πρεπε αντίθετα να έχουν γίνει πραγματικές μεταρρυθμίσεις, όπως για παράδειγμα η δημιουργία ενός ευέλικτου μηχανισμού του δημοσίου με κατάργηση εκατοντάδων οργανισμών που ακόμα δεν έχουν απογραφεί. Το Ποτάμι δια μέσου του κ. Καρκατσούλη έχει κάνει κοστολογημένη πρόταση εξοικονόμησης αρκετών δις ευρώ από τη σπατάλη στο δημόσιο χωρίς μάλιστα απολύσεις πλην ακραίων περιπτώσεων. Προϋποθέτει όμως τη σύγκρουση με το πελατειακό κράτος και τις πρακτικές του.\nΘα πρέπει να περιμένουμε να δούμε το τελικό κείμενο πρότασης της κυβέρνησης για τον εκλογικό νόμο. Το Ποτάμι και εδώ έχει συγκεκριμένη πρόταση για να αποφευχθεί η ακυβερνησία.\nΠροσωπικά θα βρίσκομαι στο Σύνταγμα στις 15 Ιουνίου ως πολίτης που επιθυμεί να φύγει το συντομότερο δυνατό αυτή η κυβέρνηση. Έχω τοποθετηθεί εδώ και καιρό για την ανάγκη ενός νέου ανένδοτου κατά των κ. Τσίπρα-Καμμένου. Ανάπτυξη με υπουργούς όπως ο κ. Σπίρτζης και ο κ. Δρίτσας δεν μπορεί να υπάρξει.\nΑΚΟΥΣΤΕ ΤΗΝ ΣΥΝΕΝΤΕΥΞΗ ΦΩΤΗΛΑ


Κυριακή, 30-Σεπ-2018 10:25\nΠοτέ άλλοτε στο παρελθόν δεν επισκέφτηκαν τα Σκόπια τόσοι πολλοί δυτικοί διπλωμάτες, όσοι αυτόν τον Σεπτέμβριο. Ήρθαν για να στηρίξουν την κυβέρνηση και τον πρωθυπουργό Ζόραν Ζάεφ εν όψει του σημερινού δημοψηφίσματος. Οι πολίτες της ΠΓΔΜ καλούνται στις κάλπες για να αποφασίσουν εάν, αποδεχόμενοι την ονομασία "Βόρεια Μακεδονία", επιθυμούν την ένταξη της χώρας στην ΕΕ και το ΝΑΤΟ.\nΟ Ντούσαν Ρέλιτς από το Ίδρυμα Επιστήμη και Πολιτική πιστεύει μιλώντας στη DW, ότι οι υποστηρικτές του δημοψηφίσματος θα πρέπει να ανησυχούν. "Το κατώτερο ποσοστό συμμετοχής κυμαίνεται στο 50%, που σημαίνει 900.000 άνθρωποι θα πρέπει να συμμετάσχουν στην εκλογική διαδικασία" υπενθυμίζει. "Η χώρα έχει 2 εκ. κατοίκους, εκ των οποίων ένα τμήμα ζει στο εξωτερικό. Γι αυτό το μεγαλύτερο εμπόδιο για τον Ζάεφ θα είναι να συμπληρωθεί το απαραίτητο όριο συμμετοχής". Κατά τον Ρέλιτς η ΕΕ, και πρωτίστως η Γερμανία, κατέχει ένα 80% στο εξωτερικό εμπόριο της χώρας. Γερμανικές αυτοκινητοβιομηχανίες έχουν επενδύσει στον τομέα εξαρτημάτων, τα περισσότερα διυλιστήρια πετρελαίου βρίσκονται σε βρετανικά και ελληνικά χέρια. "Η περιοχή οικονομικά, πολιτικά και από κάθε άλλη άποψη, έχει στενούς δεσμούς με την ΕΕ και ελάχιστα με τη Ρωσία" λέει ο εμπειρογνώμων. "Το βασικό πρόβλημα για τους Ρώσους είναι το ΝΑΤΟ, που θέλουν να το εκτοπίσουν από την περιοχή". Αλλά και ο διευθυντής του ρωσικού Ινστιτούτου Περιφερειακών Προβλημάτων, Ντμίτρι Σουραβίλοφ υποστηρίζει ότι σε αντίθεση με μελλοντική ένταξη των Σκοπίων στην ΕΕ, η ένταξή του στο Νάτο αποτελεί ένα πραγματικό πρόβλημα για τη Ρωσία, γιατί δεν έχει μια δική της συμμαχία όπως η Δύση. "Η προσπάθεια διεύρυνσης του ΝΑΤΟ γίνεται αντιληπτή από τη Μόσχα ως προσπάθεια διατάραξης της ισορροπίας" σημειώνει.\nΟ Ντούσαν Ρέλιτς πιστεύει ότι η προοπτική ένταξης της ΠΓΔΜ στην ΕΕ και το ΝΑΤΟ είναι από τη δυτική οπτική γωνία πολύ σημαντική λόγω της εθνικής σύστασης της χώρας. "Η ΠΓΔΜ είναι διαιρεμένη εθνικά σε μια αλβανική μειονότητα και μια σλαβική. Η αλβανική ζει στα σύνορα με το Κόσοβο και την Αλβανία. Η δημιουργία μιας Μεγάλης Αλβανίας θα ήταν παράγων αποσταθεροποίησης όχι μόνο της ίδιας της χώρας, αλλά ολόκληρη της περιοχής. Με την ένταξη στην ΕΕ και το ΝΑΤΟ η Δύση ελπίζει ότι η περιοχή θα αποκτήσει οριστικά σταθερότητα".\nΠάβελ Λος/Ειρήνη Αναστασοπούλου


Μια πρώτη ματιά στη συλλογή “Moschino [tv] H&M”. – Paramano\nΜια πρώτη ματιά στη συλλογή “Moschino [tv] H&M”.\nNovember 2, 2018 by Οlia Likou\tNo Comments\n”Όταν μου τηλεφώνησαν από την H&M να είμαι ο σχεδιαστής, που θα συνεργαστεί με την εταιρεία για αυτή τη χρονιά ενθουσιάστηκα, καθώς αγαπώ την ιδέα να φορούν τα σχέδια μου οι”μάζες”, εξήγησε ο Jeremy Scott στη Vogue πριν από το άνοιγμα του show του για την Σουηδική εταιρεία. ”Ήταν κάτι το οποίο είχα τολμήσει και στο παρελθόν όταν συνεργάστηκα με την Adidas και λάτρεψα πραγματικά τον αντίκτυπο, που είχε από το κοινό. Φυσικά είμαι το ίδιο ενθουσιασμένος, που μου δόθηκε η ευκαιρία να κάνω το ίδιο με την H&M.”\nΜετά από μήνες προσμονής ο Scott παρουσίασε στο Pier 36 στην Νέα Υόρκη τη Moschino [tv] H&M συλλογή του σε ένα show γεμάτο από σταρ. Η πασαρέλα μεταμορφώθηκε στους δρόμους της Νέας Υόρκης με πανύψηλα κτήρια και διαφημιστικές πινακίδες, οι οποίες απεικόνιζαν φωτογραφίες από την καμπάνια, αλλά και φωτιζόμενες πινακίδες με το λογότυπο του οίκου Moschino. Η Gigi Hadid άνοιξε το show φορώντας ένα μαύρο φούτερ με print από χρυσές αλυσίδες συνδυασμένο με ένα χρυσό puffer μπουφάν γεμάτο glitter. Την ακολούθησαν οι Stella Maxwell, Duckie Thot, Imaan Hamman, Dilone, Teddy Quinlivan, Jordan Barrett, Candice Swanepoel, Joan Smalls και η Winnie Harlow.\nΌσο η Yolanda Hadid παρακολουθούσε περήφανη από τη πρώτη γραμμή την επίδειξη (παρέα με τον Marc Jacobs, την Paris Jackson και την Amanda Lepore), η Bella και η Anwar Hadid εντυπωσίασαν το κοινό φορώντας εφαρμοστά δερμάτινα σύνολα. Στη συλλογή επίσης παρουσιάστηκαν γούνες στα χρώματα του ουράνιου τόξου, jeans με ξεβάμματα, άφθονο χρυσό, χρυσό, ΧΡΥΣΟ. Το show έκλεισε η Naomi Campbell φορώντας ένα ασημένιο φόρεμα με παγιέτες το οποίο συνδυάστηκε με μαύρες εντυπωσιακές μπότες πάνω από το γόνατο.\nΗ H&M επιβεβαίωσε τη συνεργασία της με το διάσημο ιταλικό οίκο Moschino τον Απρίλιο του 2018. Τα νέα αποκαλύφθηκαν στις 14 Απριλίου στο 11ο party του Jeremy Scott στο Coachella music festival. Η ανακοίνωση έγινε live στο Instagram από τη Gigi Hadid η οποία ήταν ντυμένη με ρούχα από τη συλλογή, δίνοντας μια μικρή γεύση στο κοινό από τα επερχόμενα παιχνιδιάρικα σχέδια και χρώματα, χαρακτηριστικά στοιχεία της αισθητικής του Jeremy Scott.\nΟ σχεδιαστής δήλωσε για τα σχέδια του και τη φιλοσοφία της συλλογής ” Σκέφτηκα να συνδυάσω το street style με την υψηλή ραπτική και να μιξάρω το χιούμορ με την λάμψη των αξεσουάρ. Ήθελα ουσιαστικά να χρησιμοποιήσω σε αυτή τη συλλογή όλα εκείνα τα υλικά που χαρακτηρίζουν τον οίκο Moschino. Έτσι λοιπόν θα δείτε χαρακτήρες καρτούν, παγιέτες, έντονα χαρακτηριστικά κοσμήματα, λαμπερά στοιχεία και συνδυασμούς υλικών που δεν θα σκεφτόσασταν ποτέ μαζί. Κυρίαρχο φυσικά ρόλο σε όλη τη συλλογή παίζουν οι χαρακτηριστικές χρυσές αλυσίδες και τα Logo τα οποία βρίσκονται σχεδόν παντού, από τα T-shirt μέχρι τα jacket και τις μπότες.”\nO Scott συνεχώς μπερδεύει το ακριβό με το φθηνό γι’ αυτό και πιστεύει στο ”φούτερ υψηλής ραπτικής”. Με βάση αυτή του τη φιλοσοφία παρουσίασε ένα εκθαμβωτικό Parka φόρεμα όλο καλυμμένο με ασημένιες παγιέτες. Φυσικά την εμφάνιση τους στα ρούχα της συλλογής έκαναν τα logo του MTV με έντονα Pop στοιχεία αλλά και οι ήρωες της Disney. Ο Mickey και ο Donald Duck, ο Goofy και ο Pluto αποτυπώθηκαν σε φορέματα, ενώ η Minnie σε ένα φούξια πλεκτό φόρεμα. Ο διάσημος σχεδιαστής εξήγησε πως όταν σχεδιάζει θέλει να υπάρχουν πολλές διαφορετικές επιλογές για όλα τα γούστα και για όλους όσους ταυτίζονται με την αισθητική του οίκου.\nΗ συλλογή περιλαμβάνει και ρούχα για κατοικίδια, όπως jacket με print τις χαρακτηριστικές αλυσίδες του οίκου,γκρι φούτερ με print το logο του οίκου. Από αξεσουάρ είδαμε κολάρα για τους τετράποδους μας φίλους διακοσμημένα με χρυσά γράμματα και αλυσίδες. Για πρώτη φορά τόσο ο οίκος Moschino όσο και η H&M λάνσαραν ρούχα για κατοικίδια. ” Όλα τα σκυλάκια χρειάζονται κάτι να τα κρατάει ζεστά το χειμώνα. Δεν ήθελα να τα αφήσω έτσι. Φαντάζεστε τις φατσούλες τους όταν θα αντίκριζαν τους ιδιοκτήτες του ντυμένους από την κορφή ως τα νύχια με Moschino [tv] H&M, και εκείνα να μην έχουν τίποτα;” δήλωσε με χιούμορ ο Scott.\nΗ φωτογράφιση της καμπάνιας Moschino [tv] H&M έγινε από το Steven Meiseil (είναι η πρώτη φορά όπου ο θρυλικός φωτογράφος συνεργάζεται με τη Σουηδική εταιρεία) και έχει έμπνευση από τα 50s. Το style είναι της Carlyne Cerf de Dudzeele, τα μαλλιά της Guido Palau και το make up της Pat McGrath.\nΟ Scott μίλησε επίσης και για τη Gigi. ” H Gigi είναι το κοριτσάκι μου, την αγαπώ και την λατρεύω εδώ και πολλά χρόνια. Είναι ένα εξαιρετικό μοντέλο και δείχνει πανέμορφη στη Moschino [tv] H&M και δεν θα μπορούσα να φανταστώ τη συλλογή χωρίς εκείνη. Αγαπώ την οικογένεια Hadid πάρα πολύ. Η μητέρα τους μεγάλωσε όλα τα παιδιά πάρα πολύ σωστά.\n”Αγαπάμε να συνδυάζουμε τις συνεργασίες μας με σχεδιαστές σύμφωνα με το mood των καιρών”, δήλωσε η creative advisor της H&M Ann-Sofie Johansson. ” Στις μέρες μας η μόδα είναι τόσο έντονη και με τόση ενέργεια και έχει να κάνει τόσο πολύ με το να δημιουργείς ένα statement με αυτό που φοράς. Η δουλειά του Scott έχει μια θετική αύρα και μια αίσθηση του χιούμορ τα οποία στη σύνθεση σου κάνουν τη συλλογή Moschino [tv] H&M τόσο ιδιαίτερη. Ο Jeremy είναι ένας πραγματικός gentleman και ένας από τους λίγους ανθρώπους που είναι όπως ακριβώς φαίνεται. Είναι τόσο αστείος , τόσο ευγενικός και καλός με όλους. Υπάρχει μια ιδιαίτερη ενέργεια γύρω του όταν σχεδιάζει και δουλεύει πραγματικά σκληρά για αυτό που αγαπάει. Η συνεργασία μας μαζί του ήταν πραγματικά παραγωγική και διασκεδαστική.”\nΕπίσης ο διάσημος σχεδιαστής τέσσερα χρόνια μετά το ντεμπούτο του στον οίκο Moschino μίλησε για το τι σημαίνει για εκείνον αυτός ο οίκος αλλά και για το πρώτο του show εκεί. ”Αυτό το show σήμαινε για εμένα τόσα πολλά. Ήταν πολύ συναισθηματικό και με έντονη δυναμική. Για πρώτη φορά παρουσίασα τη δουλειά μου κάτω από την ομπρέλα ενός τόσο σημαντικού οίκου, ήταν μια νέα εμπειρία να είμαι μέρος ενός οίκου όπου πια το κοινό του δεν θα έκρινε μόνο τη δουλειά μου, αλλά και το πως η αισθητική μου ταίριαζε με το concept που αντιπροσωπεύει η Moschino. Κοιτάζοντας πίσω ακόμα λατρεύω αυτή τη συλλογή.”\nTags: catwalk featured gigihadid H&M Jeremy Scott moschino


iPhone 4 HD 720p video sample με iMovie και βασιλικό | Pestaola\nby Stefanos Kofopoulos • On 29-08-2010 • AT 10:56 pm • 11 ΣΧΟΛΙΑ\nΗ κάμερα του iPhone 4 και ο τρόπος που λειτουργεί είναι ό,τι καλύτερο έχει φτιάξει η Apple μέχρι τώρα. Αυτό δεν σημαίνει ότι δεν υπάρχει ανταγωνισμός αλλά και καλύτερες προτάσεις όπως το Nokia N8, στην χώρα του μήλου όμως το iPhone 4 είναι ο βασιλιάς της κάμερας για πολλούς λόγους, ένας εκ των οποίων θα τον δείτε στην συνέχεια.\nΤο macro mode της κάμερας έχει βελτιωθεί σημαντικά και μάλιστα δουλεύει τόσο αποτελεσματικά ώστε το background να γίνεται θολό όταν η κάμερα εστιάζει σε ένα σημείο από πραγματικά κοντινή απόσταση και όχι 30 ή 50 εκατοστά μακρυά από αυτό. Η διαφορά είναι μεγάλη και προσδίδει αυτή την καλλιτεχνική αίσθηση στο βίντεο ενώ έρχεται ένα βήμα πιο κοντά στον τρόπο που λειτουργεί το ανθρώπινο μάτι και άρα στον τρόπο που βλέπουμε και ζούμε την πραγματικότητα.\nΤο focus αλλάζει κατά την διάρκεια της λήψης αυτόματα ή χειροκίνητα. Η αυτόματη αλλαγή focus δεν είναι ιδιαίτερα καλή, ειδικά όταν ο φωτισμός είναι μέτρια επαρκής. Το iPhone 4 καθυστερεί και μερικές φορές μπερδεύεται όταν προσπαθεί να καταλάβει που πρέπει να εστιάζει, ειδικά όταν η κάμερα κινείται από και προς άλλα αντικείμενα. Με ένα επιπλέον tap στην οθόνη κατά την διάρκεια της λήψης το focus αλλάζει γρήγορα και εστιάζει εκεί που θέλει ο χρήστης. Είναι πιθανό να ξεφύγει για λίγο, σίγουρα όμως θα επιστρέψει αφού έχει δεχθεί την χειροκίνητη εντολή με το tap. Προς το παρόν η χειροκίνητη εστίαση είναι ο καλύτερος τρόπος όταν το σημείο εστίασης πρέπει να αλλάξει κατά την διάρκεια της λήψης.\nΗ ποιότητα του βίντεο με επαρκή φωτισμό είναι πολύ καλή αλλά πάντα υπάρχουν περιθώρια βελτίωσης ειδικά στον τρόπο που η κάμερα και το iOS 4 διαχειρίζεται το λευκό και την φωτεινότητα της εικόνας. Εδώ το iPhone 4 δεν τα καταφέρνει πολύ καλά ακόμα και σε σύγκριση με τα προηγούμενα μοντέλα. Η βελτίωση είναι μικρή και το iPhone 4 συνεχίζει να μπερδεύεται όταν υπάρχουν αντικείμενα με ανοιχτά χρώματα ή όταν ο φωτισμός είναι έντονος σε ένα σημείο και όχι διάχυτος παντού.\nΤο iMovie στην έκδοση 1.0.1 είναι ίσως ο καλύτερος τρόπος για να κάψετε 3 ευρώ και 99 λεπτά. Πραγματικά δεν αξίζει τα χρήματα εκτός και αν θέλετε να νιώθετε ολοκληρωμένη την εμπειρία Apple σε επίπεδο πέρα από αυτό του iOS και του ιPhone 4. Τα fx είναι περιορισμένα, οι τίτλοι επίσης και όχι μόνο. Το πιο εκνευριστικό από όλα είναι η εμμονή του iMovie να θέλει το GPS ανοιχτό έτσι ώστε να μπορεί να ανοίξει το video library και να λειτουργήσει το app!\nBy Σπύρος • on 30.08.2010 • at 1:39 pm\nΠαιδιά. είναι παρά πόλα τα λεφτά για αυτό το κινητό\nBy Angelos • on 30.08.2010 • at 2:42 pm\nΚαι οχι τιποτα αλλο, αλλα μπορει απο την πρωτη μερα να μη σου δουλευει το ακουστικο και το μικροφωνο!! Επισης να μη νιωθει αν πατας μεγαφωνο, σιγαση ή τιποτα. κατα τα αλλα η αππλε ειναι η καλυτερη δεν κολλαει κτλ κτλ κτλ. fashion victims.\nBy Titanas • on 30.08.2010 • at 2:46 pm\nΌλα αυτά είναι άσχετα με το βίντεο και την κάμερα :) Δεν έχω ακούσει τέτοια προβλήματα\nBy BillDanos • on 30.08.2010 • at 4:52 pm\nΩραία, έπεσε ένας σε προβληματική συσκευή και βγάλαμε το συμέρασμα πως όλα είναι χαλασμένα! Cool!\nBy Κώστας Αλεβιζόπουλος • on 30.08.2010 • at 4:40 pm\nΕκτος του ότι ο βασιλικός έχει πετάξει ρίζα και πρέπει να μπει σε κάποια γλάστρα, αυτό που έχω να σχολιάσω για τη κάμερα του 4 είναι απλά wow! Έχω ήδη πείσει τον εαυτό μου βλέποντας αυτό πως πέρα από τα υπόλοιπα χαρακτηριστικά το θέλω ακόμα περισσότερο. Δυστυχώς δε βλέπω να το πέρνω στο άμεσο μέλλον…σνιφ και κλαψ!\nBy chris • on 30.08.2010 • at 10:04 pm\nΦοβερό το βιντεάκι με τη σύγκριση, ομολογώ πως φάνηκε καλύτερο και από αυτό της canon 7D!\nΦαίνεται ότι έχουν κάνει πολύ καλή δουλειά στο κομμάτι του multimedia :P\nBy Ηλίας • on 30.08.2010 • at 7:33 pm\nΟντως, εχει αρκετη ριζα και θελει χωμα (με μπολικο περλιτη για να κραταει υγρασια). Οχι σε απευθειας ηλιο για κανα μηνα ακομα μεχρι να πιασει η ριζα. Α και η καμερα του iphone ειναι μια χαρα.\nBy Titanas • on 30.08.2010 • at 7:43 pm\nΤρομέρος και εσύ και ο Κώστας!\nBy Spiros • on 31.08.2010 • at 4:01 pm\nΒρε Τιτανα γιατί ξυνεις πληγες ? θέλω να το πάρω πως και πως άσχετα αν κλείνω μόλις ένα μήνα με τον γαλαξία μου . Τον κακόμοιρο ακόμα δεν τον πήρα σε αγγελία πάει τεσπα όντως καταπληκτικό και το βίντεο . Τελικά το μηλο μπορεί να εχει τις παραξενιές του αλλα οτιδήποτε άλλο εχει το κάνει καλά ισως καλύτερά και από άλλους\nBy Dimitris • on 31.08.2010 • at 4:13 pm\nΠαιδια σε συγκριση με το Vivaz πως τα καταφερνει;\nBy Titanas • on 31.08.2010 • at 9:22 pm\nΔεν μπορείς να τα συγκρίνεις, εντελώς διαφορετικά κινητά. Στο βίντεο βλέπεις τι μπορεί να κάνει


Μια νέα φαρμακευτική αγωγή δίνει ελπίδα στις γυναίκες με πολλαπλές αποβολές - Ο Δρόμος για την Θεραπεία\nΕυριπίδης Μαντούδης, FRCOG\nΜια νέα μελέτη από την Αγγλία αναφέρει ότι ένα φάρμακο για το διαβήτη θα μπορούσε να βοηθήσει τις γυναίκες με πολλαπλές αποβολές. Πρόκειται για την ουσία σιταγλιπτίνη με εμπορική ονομασία Januvia. Δεν είναι η πρώτη φορά που ένα φάρμακο για το διαβήτη συνδέεται με τη γονιμότητα στις γυναίκες, καθώς και η μετφορμίνη (εμπορική ονομασία: Glucophage) χορηγείται αρκετά συχνά σε γυναίκες με πολυκυστικές ωοθήκες για τη βελτίωση της ωορρηξίας.\n«Η θεραπεία με σιταγλιπτίνη ευελπιστούμε να βοηθήσει γυναίκες με "ανεξήγητες" πολλαπλές αποβολές, δηλαδή χωρίς χρωμοσωμικές ανωμαλίες εμβρύου. Μετά από 2 αποβολές συστήνουμε να γίνεται ο απαραίτητος έλεγχος με ραντεβού στο γυναικολόγο αναπαραγωγής και εξετάσεις. Η νέα θεραπεία φαίνεται ότι αυξάνει σημαντικά το ποσοστό εμφύτευσης του εμβρύου και δημιουργεί τις προϋποθέσεις για τη φυσιολογική εξέλιξη της εγκυμοσύνης, δεδομένου ότι το έμβρυο δε φέρει χρωμοσωμικές ανωμαλίες», καταλήγει ο γιατρός.\nΗ ιστορία της Cally Cusack\nH Cally, 29 ετών, από το Doncaster, ήταν μία από τις γυναίκες που πήραν μέρος στη μελέτη. Στο παρελθόν είχε 4 αποβολές. Η Cally και ο σύντροφός της είχαν σχεδόν απελπιστεί και πίστευαν ότι δε θα αποκτήσουν ποτέ παιδί, αλλά τελικά τα κατάφεραν μετά από 3 μήνες θεραπείας με το φάρμακο. Ώσπου να τελειώσει η μελέτη, δε γνώριζε αν της είχε χορηγηθεί το φάρμακο ή το placebo.\nΜετά από 3 μήνες αγωγής, ο αριθμός των βλαστοκυττάρων στο ενδομήτριο αυξήθηκε. Έμεινε έγκυος και 9 μήνες μετά γέννησε το γιο της, Dawson, ο οποίος τώρα είναι σχεδόν 2 ετών.\n"Καθ’ όλη τη διάρκεια της εγκυμοσύνης, είχαμε μεγάλη αγωνία. Είχα ήδη χάσει 4 εγκυμοσύνες, μεταξύ 6ης και 14ης εβδομάδας κύησης. Είμαστε απίστευτα ευτυχισμένοι που καταφέραμε να έχουμε μια φυσιολογική εγκυμοσύνη και τώρα έχουμε τον Dawson, είναι το πιο ξεχωριστό συναίσθημα! Είναι απερίγραπτο!"\nΟι υπεύθυνοι της μελέτης, που δημοσιεύτηκε στο επιστημονικό περιοδικό EmBioMedicine, είναι "πολύ ενθουσιασμένοι" και αναφέρουν: "Μέχρι στιγμής, είναι ελάχιστες οι αποτελεσματικές θεραπείες για τις αποβολές. Αυτή είναι η πρώτη θεραπεία που επαναφέρει τη μήτρα στη φυσιολογική της κατάσταση πριν από την εγκυμοσύνη."\nΟι επιστήμονες τώρα ελπίζουν να συνεχίσουν τις κλινικές μελέτες και να μελετήσουν τη μείωση του ποσοστού των αποβολών. Αν επιβεβαιωθούν οι αρχικές μελέτες, τότε θα πρόκειται για την πρώτη θεραπεία που στοχεύει ειδικά στο ενδομήτριο για την αποτρέψει τις αποβολές.\nΠερισσότερα σε αυτή την κατηγορία: « Η εμμηνόπαυση και τι προκαλεί στο σώμα\tΔιατήρηση γονιμότητας σε γυναίκες αναπαραγωγικής ηλικίας με κακοήθεια: τα νεότερα δεδομένα »


Θυμάστε το The Simple Life; Paris Hilton και Nicole Richie αποδεικνύονται οι δασκάλες του Influencing!\n15 χρόνια ακριβώς μετά το “The Simple Life”, η Paris Hilton έχει απόλυτο δίκιο που αυτοαποκαλείται #theoriginalinfluencer.\nΌσο και να είχαμε κολλήσει (κανείς δεν το παραδέχεται αλλά είναι αλήθεια) με το The Simple Life ελπίζουμε να μην επαναληφθεί ως concept. Δυο πάμπλουτες ξανθιές από το LA ξεκινούν ό,τι να ‘ναι δουλειές, για να ζήσουν λίγο τη δύσκολη ζωή των κοινών θνητών. Εξαιρετικά προβληματικό, αλλά το 2003 κατάφερε και έπιασε. Πάνω από 13εκ. Αμερικάνων έβλεπε ευλαβικά την Paris Hilton και τη Nicole Richie να δουλεύουν σε fast food και σε φάρμες, προσπαθώντας να επικοινωνήσουν με τους «φτωχούς».\nΗ σειρά αυτή ξεκίνησε ένα ολόκληρο trend τηλεοπτικών ριάλιτι εκπομπών όπως το The Osbournes για τους πιο εναλλακτικούς και αποτέλεσε φυσικά τη μετάβαση μας σε μια Kardashian εποχή. Εκπομπές, λοιπόν, που παίρνουν κάπως γνωστά άτομα και τα μετατρέπουν σε hot celebrities, ενώ όλος ο κόσμος παρακολουθεί. Στην περίπτωση μας, η Paris ήταν στην κατηγορία των kinda celebrities, αφού μόλις είχε διαρρεύσει το sex tape της. Τελείως συμπτωματικά, το The Simple Life έκανε το ντεμπούτο του λίγες μέρες μετά.\nΗ δημοσίευση κοινοποιήθηκε από το χρήστη Paris Hilton (@parishilton) στις 2 Δεκ, 2018 στις 11:38 μμ PST\nΚαι τώρα, πάνω από μια δεκαετία από το τελευταίο επεισόδιο, η Paris Hilton είναι ακόμα στο επίπεδο των celebrities. Ναι, τα 9.8 εκ ακόλουθοι απέχουν από τα 121 εκ. της Kylie Jenner στο Instagram, αλλά δεν έχει χάσει το status του celeb. Κάνει ακόμα την DJ και πληρώνεται αδρά γι’ αυτό- φήμες λένε ότι για ένα βράδυ δουλειάς χρεώνει ένα εκατομμύριο δολάρια. Επίσης, όπως είχε γραφτεί σε ένα άρθρο του Marie Claire το 2017, πωλούνται ρούχα και αξεσουάρ με την υπογραφή της σε 63 χώρες, ενώ το ρέγγε-ποπ τραγούδι της “Stars are Blind” παίζεται ακόμα σε clubs σε όλο τον κόσμο, ενώ έχει κερδίσει τον τίτλο του iconic song.\nΗ δημοσίευση κοινοποιήθηκε από το χρήστη Paris Hilton (@parishilton) στις 23 Νοέ, 2018 στις 8:31 μμ PST\nΠαρόλα αυτά, η συνεισφορά της Paris στη σημερινή κοινωνία φαίνεται να είναι η κουλτούρα των influencers. Η ίδια είχε ξεκάθαρα μια πολύ συγκεκριμένη plastic-fantastic και all-pink-everything αισθητική την οποία και πλάσαρε με κάθε ευκαιρία. Χαμηλές πλισέ φούστες, η saddle bag, τα flip phones, το τσιουάουα… Μια αισθητική πολύ συγκεκριμένη την οποία μπορεί να μην είχε Insta για να μας τη δείχνει κάθε μέρα, αλλά έβρισκε τον τρόπο. Γι’ αυτό και αξίζει ξεκάθαρα τον τίτλο της original influencer.\ninstagramnicole richieparis hiltonreality tvthe simple life\nBarrettes: Το νέο hair style που βλέπουμε παντού και 6 τρόποι να το υιοθετήσεις\nH Cardi B «ερωτοτροπεί» με τον Offset στα Billboard Music Awards και εμφανίζεται γυμνή στο Instagram απαντώντας στους haters\nH Diane Keaton είναι η Instagram influencer που δεν ξέραμε ότι χρειαζόμαστε!


Τα μοντέρνα trades της Άρσεναλ δεν περιλαμβάνουν τον Παπασταθόπουλο | Contra.gr\nΠού θα καταλήξει είναι το ερώτημα και όχι αν θα παραμείνει στο Λονδίνο ο Σωκράτης Παπασταθόπουλος, καθώς η Άρσεναλ ακούει προσφορές γιατί δεν έχει καθόλου ρευστό. Δεν τον ανταλλάσσει όμως.\nΟ Σωκράτης Παπασταθόπουλος σε αγώνα της Άρσεναλ COPYRIGHT 2020 THE ASSOCIATED PRESS. ALL RIGHTS RESERVED\nΟι διαχειριστές του λογαριασμού της Άρσεναλ στο twitter δεν αμέλησαν να θυμίσουν, την Τετάρτη, πως συμπληρώθηκαν ήδη τρία χρόνια από την κατάκτηση του πιο πρόσφατου από τα 13 στο σύνολο FA Cup. Επίδοση που αποτελεί ρεκόρ για τη διοργάνωση με την πιο ξεχωριστή αίγλη στο αγγλικό ποδόσφαιρο. Το 2-1 επί της Τσέλσι στο Γουέμπλεϊ είχε διαμορφωθεί ακριβώς έτσι.\nΑκολούθησε η απόδοση των τιμών στον Περ Μερτεζάκερ που είχε ψηφιστεί Man of the Match.\nΉταν ο προτελευταίος τίτλος στην ιστορία των 'κανονιέρηδων', 2.5 μήνες πριν από τη προσθήκη του Community Shield - του σούπερ καπ, με επικράτηση στα πέναλτι (4-1) απέναντι στην ίδια αντίπαλο ύστερα από το 1-1 της κανονικής διάρκειας.\nΤην ίδια ημέρα η Telegraph αφιέρωνε ένα ολόκληρο άρθρο στους Λονδρέζους. Πανηγυρικό δεν θα το 'λεγες, σε καμία περίπτωση. Με επιτάφιο λόγο έμοιαζε πάνω από το θαμμένο έμβλημα. Θρηνούσε για τον οικονομικό 'ξεπεσμό' του αγγλικού κλαμπ, το οποίο στο μεσοδιάστημα των τριών ετών είχε βουτήξει στο κενό χωρίς αλεξίπτωτο.\nΣε χρονική απόσταση μικρότερη των τριών ετών η Άρσεναλ όχι μόνο απέτυχε αγωνιστικά, έχοντας ξεχάσει το σκονισμένο σεντόνι του Champions League σε κάποιο μπαούλο της αποθήκης του Emirates, αλλά δημιούργησε τέτοια ανοίγματα που τον Φλεβάρη εμφάνισε ζημία μεγαλύτερη των 30 εκατομμυρίων ευρώ (27.1 εκατ. λιρών) για τη χρήση της αγωνιστικής περιόδου 2018-19, της περυσινής δηλαδή. Μια σχεδόν αφύσικη συνθήκη για τα ταμεία, καθώς η προηγούμενη φορά με έλλειμμα στο βιβλίο εσόδων-εξόδων εντοπίζεται πριν από 18 χρόνια (2002)!\nΜόνο σ' ένα ημερολογιακό έτος μέσα η 'χασούρα' ήταν της τάξεως των 95 εκατομμυρίων ευρώ, ένα ποσό που αναπόφευκτα θα αυξηθεί, αν συνυπολογιστούν ο αποκλεισμός από τον Ολυμπιακό στο Europa League, οι επιπτώσεις που θ' αφήσει ο κορονοϊός και -κατά πολύ μεγάλη πιθανότητα- η νέα απώλεια της θέσης που οδηγεί στην κορυφαία διασυλλογική διοργάνωση, είτε αρχίσει ξανά είτε όχι η Premier League.\nΌπως έχει έρθει η κατάσταση, θα ήταν ευτύχημα, αν το νέο χρώμα στη φανέλα και ο γρίφος που κρύβεται από πίσω ήταν τα θεμελιώδη ζητήματα της επόμενης χρονιάς.\nΚατά τον αρθρογράφο Μάτι Λο, η Άρσεναλ θα δεινοπαθήσει για να ενισχυθεί στη θερινή μεταγραφική περίοδο. Θα υποχρεωθεί να διαλέξει ποδοσφαιριστές είτε από τη δεξαμενή των φθηνών ελεύθερων, γιατί δεν μπορεί προσφέρει υψηλά συμβόλαια, είτε ν' απευθυνθεί σε ομάδες για δανεισμούς ή ανταλλαγές. Ένα τύπου αμερικανικού trade που θα καλύψει 'τρύπες' στο ρόστερ, την ίδια στιγμή που θα φύγει κάποιος που μπορεί ν' αντικατασταθεί εκ των έσω. Φερ' ειπείν εκτιμάται ότι ο Αλεξάντρ Λακαζέτ θα ήταν μια δελεαστικότατη προσφορά προς την Ατλέτικο Μαδρίτης προκειμένου ν' ακολουθήσει το αντίθετο δρομολόγιο ο Λεμάρ. Παρόλο που η αξία του δεύτερου στο ποδοσφαιρικό χρηματιστήριο είναι η μισή του πρώτου!\nΜια τέτοια φόρμουλα θα ήταν εφικτό να υπηρετήσει επίσης ο Πιέρ-Εϊμερίκ Ομπαμεγιάνγκ, τον οποίο γλυκοκοιτάζει η Παρί Σεν Ζερμέν.\nΤόσο δραματική εμφανίζει την κατάσταση ο αρθρογράφος. Στην παρούσα κατάσταση μάλιστα έρχεται να ταιριάζει tale quale η αποκλειστική πληροφορία που επικαλείται το SkySports, βάσει της οποίας ο Νταβίντ Λουίζ δεν είχε υπογράψει πέρυσι διετές συμβόλαιο με τους 'κανονιέρηδες', αλλά μονοετές που λήγει και αν δεν ανανεωθεί τάχιστα, θα έχει το δικαίωμα να δεσμευτεί με όποιον σύλλογο επιθυμεί άνευ αποζημίωσης. Οι Λονδρέζοι δεν διαθέτουν -ακόμη τουλάχιστον- το ρευστό για να ικανοποιήσουν τις απαιτήσεις του Βραζιλιάνου στόπερ, που ήταν βασικός στα πλάνα του Μικέλ Αρτέτα από τον Δεκέμβρη ως τον Μάρτη, και παραμονεύει ο κίνδυνος να τον χάσουν χωρίς ν' αποκομίσουν κέρδος.\nΣε αυτήν την περίπτωση η Μπενφίκα παρουσιάζεται ως ένας πιθανός προορισμός για τον 33χρονο πολυσύνθετο άσο, καθώς έχει δημόσια πει πως "θα ήθελα να τελειώσω την καριέρα μου στο Λουζ".\nΑν δεν 'καπαρωθεί' ο Λουίζ, είναι ένα ενδεχόμενο ο Αρτέτα κληθεί να υπαναχωρήσει και ν' αναθεωρήσει τις απόψεις του για τους τρεις αμυντικούς που έχει μεταφέρει στη black(transfer)list του. Ο Γερμανός διεθνής Μουστάφι, με πολλά ζητήματα τραυματισμών είναι ο ένας. Ο Χόλντιγκ, των μόλις 69 αγώνων σε τέσσερις σεζόν, είναι ο δεύτερος. Ο τρίτος; Ο Σωκράτης Παπασταθόπουλος.\nΟ Έλληνας εμφανίζεται να περισσεύει στα πλάνα του Ισπανού προπονητή, παρά το γεγονός πως όταν του ζητήθηκε να παίξει ως δεξιός μπακ ανταποκρίθηκε σαν χαμαιλέοντας. Για τον Έλληνα στόπερ η ηλικία είναι αποτρεπτικός παράγοντας παραμονής και λογικά θα φροντίσει -και ο ίδιος από την πλευρά του- να βρεθεί μια ομάδα κι ένα πρωτάθλημα που θα του ταιριάζουν αγωνιστικά έτσι ώστε να μην θεωρείται δευτερότριτη λύση.\nΑπό τους τρεις η Άρσεναλ σκοπεύει να εξοικονομήσει ένα σεβαστό ποσό είτε πουλώντας τους (κατά προτεραιότητα) είτε, στην έσχατη λύση, εξοικονομώντας το συμβόλαιά τους. Δεν θα είναι, πάντως, χρήματα που θα ξοδευτούν. Η νέα πολιτική θέλει να δοκιμάζονται στην πρώτη ομάδα ποδοσφαιριστές που αλλού έχουν αρπάξει την ευκαιρία που τους δόθηκε. Ο υπερταλαντούχος Σαλιμπά θα επιστρέψει σίγουρα από τη Σεντ Ετιέν. Όπως επίσης ο Κωνσταντίνος Μαυροπάνος από τη Νυρεμβέργη. Ο Έλληνας στόπερ έχει αγωνιστεί και στα τρία 90λεπτα μετά την επανέναρξη της σεζόν όντας από τους πιο δραστήριους παίκτες της και ο Αρτέτα δεν τον έχει απορρίψει.\nΑν είναι να φύγει ο ένας, τουλάχιστον ας μην 'φαγωθεί' ο άλλος. Εσωτερικό αυτό το trade.\nΑΡΣΕΝΑΛ ΣΩΚΡΑΤΗΣ ΠΑΠΑΣΤΑΘΟΠΟΥΛΟΣ PREMIER LEAGUE ΑΓΓΛΙΑ ΕΛΛΗΝΕΣ ΠΑΝΤΟΥ


Lego 60167 Coast Guard Head Quarters - Lego (EPI.06574)\nΑρχική > Gadgets & Παιχνίδια > Lego > LEGO 60167 COAST GUARD HEAD QUARTERS\nΠιάσε τα κιάλια και κράτα σκοπιά! Περίμενε, μια φωτοβολίδα φάνηκε πάνω απ το νερό. Καλύτερα να το ελέγξεις με το ελικόπτερο. Ένας ναυαγός κρέμεται από τη σημαδούρα. Κάλεσε το πλοίο της ακτοφυλακής να έρθει εδώ! Ωχ, όχι, υπάρχει ένας καρχαρίας κι ένα χταπόδι που περικυκλώνουν τη σημαδούρα! Σώσε το ναυαγό πριν πλησιάσουν περισσότερο! Ανέβασέ τον στο πλοίο για ένα τσεκάπ πριν επιστρέψετε σπίτι!\nΚατάλληλο για παιδιά ηλικίας: 6-12.\nΔιαστάσεις συσκευασίας: (MxΥxΠ)48x37,8x11,2εκ.\nLEGO 60167 COAST GUARD HEAD QUARTERS (EPI.06574)\n• Κατάλληλο για παιδιά ηλικίας: 6-12.\n• Κομμάτια: 792.\n• Διαστάσεις συσκευασίας: (MxΥxΠ)48x37, 8x11, 2εκ.\nLEGO 60167 COAST GUARD HEAD QUARTERS EPI.06574 LEGO LEGO LEGO LEGO 60167 COAST GUARD HEAD QUARTERS


Ολιστικό Μασάζ, συνέντευξη από την Εύη Λιάλιου | Infititis\nΛένε πως όταν κάνεις κάτι που αγαπάς, μεταδίδεις την αγάπη σου για αυτό και στους άλλους. Αυτό ένοιωσα συζητώντας με την Εύη Λιάλιου, η οποία πρόθυμα μιλά για την δική της αγάπη, το Ολιστικό Μασάζ και εξηγεί πώς άλλαξε η ζωή της ασκώντας αυτή τη ξεχωριστή τέχνη. Τα λόγια της ήταν ιδιαίτερα ενδιαφέροντα!\nΑρχικά, πες μας ποια είσαι; Με τι ασχολείσαι;\nΟνομάζομαι Λιάλιου Εύη και γεννήθηκα στην Κοζάνη την άνοιξη του 1993, όπου παραμένω και εργάζομαι ως ολιστική θεραπεύτρια από το 2019. Αρχικά, σπούδασα στο Τμήμα Τεχνολογίας Τροφίμων του ΑΤΕΙ Θεσσαλίας. Τελειώνοντας, όμως, τις σπουδές μου ανακάλυψα ότι ο δρόμος μου ήταν άλλος. Μια περιπέτεια που πέρασα με την υγεία μου ήταν η αφορμή να γνωρίσω τον κόσμο της μάλαξης και τα μοναδικά της οφέλη για τον οργανισμό, το σώμα και τη ψυχολογία. Η περιπέτεια αυτή με οδήγησε στο να σπουδάσω σε μια ακαδημία στην Θεσσαλονίκη που έχει ως αντικείμενο την εκπαίδευση και εφαρμογή των εναλλακτικών, συμπληρωματικών και ολιστικών μεθόδων θεραπευτικής. Ο τομέας με τον οποίο αποφάσισα να ασχοληθώ είναι αυτός της ολιστικής μάλαξης. Από το 2016 εκπαιδεύομαι σε διάφορα είδη μάλαξης, όπως η ολιστική, η μυοχαλαρωτική, η αθλητική, το λεμφικό drainage και η μάλαξη βαθέως ιστού. Η εκπαίδευση μου, βέβαια, συνεχίζεται, γιατί το σώμα και η ψυχή του ανθρώπου δεν σταματούν ποτέ να σου κινούν το ενδιαφέρον.\nΤι είναι το Ολιστικό Μασάζ ;\nΤο Ολιστικό Μασάζ αποτελεί την πιο ευρεία και ευέλικτη προσέγγιση μασάζ στο χώρο της μάλαξης. Μία συνεδρία είναι μοναδική και ποτέ δεν επαναλαμβάνεται δεύτερη φορά. Αυτό γιατί οι ανάγκες στη ζωή ενός ανθρώπου αλλάζουν ανάλογα με τις συνθήκες και τις καταστάσεις που βιώνει κάθε στιγμή της ζωής του. Το Ολιστικό Μασάζ βασίζεται στον συνδυασμό διαφορετικών συστημάτων, μεθόδων και τεχνικών μάλαξης που αποτελούν την ‘’σπονδυλική στήλη’’ του και είναι σχεδιασμένες έτσι ώστε να αλληλοσυμπληρώνονται ανάλογα κάθε φορά με τις ανάγκες και τα όρια του θεραπευόμενου.\nΤι προσφέρει το Ολιστικό Μασάζ; Γιατί κανείς πρέπει να κάνει;\nΤο Ολιστικό Μασάζ προσαρμόζεται κάθε φορά από τον θεραπευτή, έτσι ώστε να καλύψει τις ανάγκες του θεραπευόμενου. Όπως ανέφερα, κάθε είδος έχει κοινά και ξεχωριστά οφέλη. Η μάλαξη είναι άγγιγμα και το άγγιγμα είναι βάλσαμο τόσο για το σώμα όσο και για τη ψυχή… Το Ολιστικό Μασάζ απομακρύνει την ένταση από το σώμα, προσφέρει χαλάρωση των μυών, ανακουφίζει τον χρόνιο μυϊκό πόνο, επαναφέρει το εύρος της κίνησης σε φυσιολογικά επίπεδα αυξάνοντας την ελαστικότητα των μυών και βελτιώνοντας τη στάση του σώματος, τονώνει τον οργανισμό σε καταστάσεις σωματικής και μυϊκής αδυναμίας. Επίσης, βοηθάει πολύ στην καταπολέμηση του άγχους, του στρες και της αϋπνίας, ανακουφίζει από πονοκεφάλους και ημικρανίες, προσφέρει σωματική υγεία και ευεξία ισορροπώντας το νευρικό σύστημα. Πολύ σημαντικό είναι και για την αύξηση των αθλητικών επιδόσεων και την μείωση των πιθανοτήτων τραυματισμών ή την αποκατάστασή των μυών από τραυματισμούς.\nΧρειάζονται και γνώσεις ιατρικού ενδιαφέροντος, π.χ. ανατομίας, ειδικής άθλησης;\nΕίναι απαραίτητο να γνωρίζεις τεχνικές μάλαξης, αλλά είναι εξίσου σημαντικό το πότε και το που πρέπει να τις εφαρμόζεις. Αυτό προϋποθέτει σίγουρα τη γνώση της ανατομίας και της συμπεριφοράς ενός υγιούς σώματος. Όσο για την ειδική άθληση, είναι καλό να έχεις κάποια επίγνωση, αλλά εάν δεν έχεις ειδικευτεί σε αυτό πέρα από κάποιες διατάσεις και κάποια ανοίγματα δεν μπορείς να προτείνεις κάτι άλλο. Σε κάθε περίπτωση, πρέπει να ενημερώσεις πως αυτό θα ήταν καλύτερο να συζητηθεί με κάποιον ειδικό στον τομέα της άθλησης και πως ο συνδυασμός άθλησης και μάλαξης δίνει υπέροχα αποτελέσματα, τόσο στην λειτουργία του σώματος, όσο και στην βελτίωση της ψυχολογίας.\nΚάποιος που κάνει μασάζ πρέπει να έχει γνώσεις ειδικών τεχνικών για να μην καταπονείται ο ίδιος;\nΝαι βέβαια, είναι πολύ σημαντικό να αναφερθεί ότι όταν κάποιος αποφασίσει να ασχοληθεί με τον κλάδο της μάλαξης, θα πρέπει να γνωρίζει πως πρέπει να φροντίζει τον εαυτό του και τον θεραπευόμενό του, αλλά και τα εργαλεία και τον χώρο στον οποίο πραγματοποιεί τις συνεδρίες του. Μία συνεδρία δεν ξεκινάει όταν μπει ο θεραπευόμενος στον χώρο, αλλά με την προετοιμασία. Είναι απαραίτητο ο θεραπευτής να είναι περιποιημένος, καθαρός και απλός, χωρίς υπερβολές στην ένδυση του. Είναι εξίσου απαραίτητο να έχει κάνει το σωστό ζέσταμα στα χέρια του και στο σώμα του, ώστε οι μύες του να είναι σωστά προετοιμασμένοι και να μην καταπονηθούν.\nΤι άλλο χρειάζεται σε συνδυασμό με ένα καλό μασάζ;\nΟ χώρος και τα αντικείμενα που χρησιμοποιούνται πρέπει να είναι καθαρά και να μυρίζουν φρεσκάδα, όπως και ο φωτισμός να είναι χαμηλός για να προκαλεί ηρεμία. Με αυτό τον τρόπο, προετοιμάζεις τον θεραπευόμενο στο ότι ο χώρος είναι έτοιμος να τον υποδεχτεί και στο ότι ήρθε η στιγμή να χαλαρώσει και να αφιερώσει μια συνεδρία μόνο για τον εαυτό του, να ξεφύγει από την ρουτίνα της καθημερινότητας. Το πρώτο πράγμα που πρέπει να γίνει για να μπορέσεις να τον γνωρίσεις, είναι να κάνεις μια συζήτηση μαζί του για το τι τον απασχολεί, επίσης να του πάρεις το ιστορικό υγείας του. Έπειτα, η ώρα της απόλαυσης ξεκινά. Από την στιγμή που ο θεραπευόμενος ξαπλώσει στο κρεβάτι του μασάζ, θα πρέπει να νιώθει άνετα και θα πρέπει να ενημερώνεται ότι όλες οι κινήσεις και οι τεχνικές που θα χρειαστούν θα είναι προσαρμοσμένες με βάση τα δικά του όρια. Αυτό σημαίνει πως θα πρέπει να είναι σε επικοινωνία με τον θεραπευτή λέγοντάς του ό,τι αισθάνεται. Έτσι, ξεκινώντας με μια βαθιά ανάσα, έρχεται η απόλαυση της στιγμής.\nΕσύ εργάζεσαι τώρα;\nΝαι, εργάζομαι σε έναν χώρο που διαμόρφωσα στην Κοζάνη, “Το κέντρο χαλάρωσης και ευεξίας”, και έτσι έχω την ευκαιρία να γνωρίζω όλο και περισσότερα πράγματα για αυτό που αγαπώ. Μ’ αρέσει να εξελίσσομαι και να βοηθάω τον κόσμο. Ο κάθε άνθρωπος είναι ξεχωριστός και το ινστιτούτο είναι πλέον σαν σπίτι μου.\nΤελειώνοντας, θα ήθελα να σε ρωτήσω πώς νιώθεις όταν κάνεις μασάζ σε κάποιον;\nΤο μασάζ για εμένα είναι μια έκρηξη συναισθημάτων! Είναι μαγικό το πως μπορεί κάποιος να νιώσει με το σωστό άγγιγμα. Η μαγεία βρίσκεται στο ότι ενώ μπορεί να αγγίζεις έναν μυ, για παράδειγμα της πλάτης, που θεωρητικά μπορεί να είναι για όλους το ίδιο και να εφαρμόζεις τις ίδιες τεχνικές, ξαφνικά συνειδητοποιείς πως κάθε φορά είναι όλα διαφορετικά. Κάθε άνθρωπος, κάθε σώμα, κάθε συνεδρία είναι όλα κάθε φορά διαφορετικά, γιατί τα όρια κάθε ανθρώπου τα συναισθήματα του οι συνθήκες στην καθημερινότητα του αλλάζουν. Το ίδιο σώμα σε μια άλλη συνεδρία θα έχει να σου δώσει άλλες πληροφορίες και θα έχει διαφορετικές ανάγκες κάθε φορά. Το να μπορώ να προσφέρω σε κάποιον ανακούφιση και ξεκούραση ανακουφίζει και ξεκουράζει εμένα την ίδια. Βρείτε χρόνο για να φροντίσετε τους εαυτούς σας! Γιατί αν δεν το κάνετε εσείς, δεν θα το κάνει κανείς άλλος και να θυμάστε πως η θεραπεία ξεκινάει από την πρόθεση!\nΗ εμπειρία της συνέντευξης με την Εύη ήταν πραγματικά μοναδική, είναι ένας άνθρωπος που αγαπάει αυτό που κάνει και εμπνέει τον άλλο. Το Μασάζ δεν είναι πολυτέλεια, είναι τρόπος να προσέξουμε και να φροντίσουμε το σώμα, τον ψυχισμό και γενικότερα την υγεία μας. Την ευχαριστούμε πολύ και χαιρόμαστε που μοιράστηκε την όμορφη αυτή αλήθεια μαζί μας!\nFacebook: Εύη Λιάλιου, Κέντρο χαλάρωσης και ευεξίας\nInstagram: evi_lialiou, kentro_xalarosis_k_euexias\nΣάλκε: Η βασίλισσα είναι γυμνή


Πέλοπας– Απόλλων Ν.Φ. 4-0\nΗλειακός Β. – Λέοντες 0-0\nΝ. Κόροιβος – Μυρσιναϊκός 3-0\nΟλυμπιάδα – Αίας Γ. 1-0\nΣκουροχώρι – Πηνειακός 3-0\nΔάφνη – Πελόπιο 1-0\nΛ. Αστέρας 13-2 13\nΔάφνη 12-5 12\nΟλυμπιάδα 6-1 11\nΝ. Κόροιβος 10-5 10\nΠέλοπας 8-1 9\nΚένταυρος Μ. 6-3 8\nΑίας Γ. 6-5 7\nΠελόπιο 6-10 6\nΠηνειακός 6-10 6\nΑπόλλων Ν.Φ. 6-11 4\nΜυρσιναϊκός 5-15 3\nΗλειακός Β. 3-4 3\nΛέοντες 2-7 2\nΑχιλλέας 3-11 1\nΛέοντες – Κένταυρος\nΑίας – Ηλειακος Β.\nΠηνειακός – Ν. Κόροιβος\nΣκουροχώρι – Δάφνη\n« A1 DEDALOS SECURITY: Ισοπαλία στο ντέρμπι της αγωνιστικής-Τα αποτελέσματα και η βαθμολογία